text:
कलकत्ता: उपनगरीय क्षेत्र कोन्नगर स्थित वैदेही मंदिर प्रांगणमे अखिल भारतीय मिथिला पार्टी द्वारा परिचर्चा रविदिन 14 दिसंबर कें बेरूपहर 3 बजे सं आयोजित भेल. परिचर्चाक विषय कनेक अलग सन छल. एक दिस जतय सगरो राज्य आन्दोलनकारी लोकनिसं मिथिला राज्यक औचित्य पर प्रश्न कएल जाइए ओतहि एक देग आगू बढ़िक' मिथिला पार्टीक ई परिचर्चाक नियार बेस आह्लादकारी रहल. वक्ता लोकनि अपन बात रखबाक क्रममे ई चर्च केलनि.
कार्यक्रमक अध्यक्षता वरिष्ठ मैथिल कार्यकर्ता ओ नाट्यकार कृष्णचन्द्र झा 'रसिक केलनि. कार्यक्रमक आरम्भ प्रार्थनासं भेल. तत्पश्चात पार्टीक अरविन्द कुमार झा स्वागत भाषण देलनि. ओ मिथिला क्षेत्रक घोर उपेक्षा पर अपन बात रखलनि आ समाधान रूपमे मिथिला राज्य बतओलनि. रत्नेश्वर झा अपन बात रखलनि जे मिथिलाकें षड्यंत्रक तहति पछुआ देल गेल छै. पृथक राज्य भेनहि कल्याण छै. उमाकांत झा 'बक्शी' विकासक बात करैत बजलाह जे लोककें रोजगार चाही, भोजन-वस्त्र चाही. वर्त्तमानकें सोचि भविष्य बनाओल जाइत छै. मात्र भूतक चर्चसं कल्याण संभव नहि.
कार्यक्रममे साहित्यकार रूपेश त्योंथ बजलाह जे जाति-पातिसं उपर उठि राज्य आन्दोलनमे सबहक भागीदारीकें सुनिश्चित करबाक आवश्यकता अछि. ओ कहलनि जे मिथिला राज्य तखने संभव होयत जखन हजारक हजार युवा कें मोहिमसं जोड़ल जायत. धीरजजी मिथिलाक आर्थिक अवस्था पर धियान खिचबओलनि त' पुष्पेन्द्र पाठक कहलनि जे राज्य तखने होयत जखन मिथिलाक सभ वर्गक लोक एक संग आओत. एहि हेतु व्यापक जनजागरण अभियानक खगता छैक. साहित्यकार अजय तिरहुतिया बजलाह जे मिथिला किछुमे कम नहि छै. तखन हमरा सभ मगध दिस मुंह बौने तकैत छी सैह घोर आश्चर्यक बात. मिथिलाक सभ मैथिल अछि आ पृथक राज्य पहिचान, भाखा, संस्कृति कें संजोगबा लेल जरूरी छै.
कृष्णचन्द्र झा रसिक' अध्यक्षीय भाषण देइत बजलाह जे मैथिलीकें अष्टम अनुसूचिमे जहिना स्थान भेटि गेलैक तहिना राज्यो बनि जायत से सोचि सुतल रहने नै होयत. एक पैघ संघर्ष लेल हमरा लोकनिकें तैयार रहबाक चाही. ओ बजलाह जे एहन सन कार्यक्रम कलकत्तासं बेसी मिथिलामे होयबाक चाही.
कार्यक्रमक संचालन रोशन चौधरी केलनि. एहि मे प्रदीप झा, प्रकाश झा, प्रकाश ठाकुर सहित स्थानीय मैथिल सभ सेहो जुटलाह. वक्ता लोकनिसं प्रश्न पुछबाक समय देल गेल छलैक. सभ गोटे मिथिला राज्यक आवश्यकताक समर्थन केलनि.
Tags: हालचाल हालचाल : एहिपार


c: text/html

text:
नवका- पुरनका लेख सर्च करु...
आब संग आएल अमेरिका
बिहार के मुख्यमंत्री नीतीश कुमार के सितारा आई–काल्हि बुलंदी पर छनि. देश-विदेश चारु कात स हुनकर प्रशंसा भs रहल छनि. सभ लोक नीतीश जीक मदद करय चाहय छथिन्ह. अमेरिका के सेहो कहनाय अछि जे ओ बिहार के विकास मे भागीदारी चाहैत अछि. ओ सभ तरहक मदद करय चाहैत अछि. ई बात कहनाय छनि भारत मे अमेरिका के राजदूत टी.जे रोमर के. नीतीश जी सं भेंट करय लेल पटना आएल अमेरिका राजदूत के कहनाय छनि जे बिहार हर क्षेत्र मे विकास कs रहल अछि. ओ इहो कहलखिन्ह जे इंफ्रास्ट्रक्चर...शिक्षा...हेल्थ आओर आईटी सेक्टर मे राज्य काफी आगां बढ़ल अछि. कानून-व्यवस्था मे सेहो नीक सुधार भेल अछि. ओ मुख्यमंत्री के कहलखिन्ह जे अमेरिका शिक्षा...कृषि... फूड प्रोसेसिंग... इंफ्रास्ट्रक्चर आओर ऊर्जा क्षेत्र मे बिहार के सहयोग करि सकैत अछि. एहि सं पहिने ओ पटना के खुदा बख्श ओरिएंटल पब्लिक लाइब्रेरी मे एकटा वेबसाइट के सेहो लांच कएलखिन्ह.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)

robotstxt: allowed

filter: keep


text:
मधुबनी जिला के दुल्लीपट्टी गाम रहनिहार डॉ. वीरेन्द्र झा के हुंनकर किताब मैथिली बालकथा संग्रह ‘उड़न-छू’ के लेल साहित्य अकादमी बाल साहित्य पुरस्कार भेटलेन । एकर जानकारी अकादमी केर सचिव श्रीनिवास राव आ अकादमी में मैथिली भाषाक प्रतिनिधि डॉ. अशोक अविचल देलाह । बाकी ई सूचना सं पूरा गाम में खुशी के माहौल अछि ।
डॉ. वीरेन्द्र झा मधुबनी आ जयनगर कोर्ट में वकालत करैत छथि । आ हुनकर एखन तक 20टा किताब प्रकाशित भ चुकल छैन । जेकरा में पांचटा किताब बाल साहित्य अछि। डॉ झा के तीन टा बाल उपन्यास आ एकटा बाल नाटक से हो प्रकाशित छैन । अपने 400 सं बेशी कहानी लिख चुकल छथि । गाम दुल्लीपट्टी आ जयनगर केर इतिहास से हो लिखअ के श्रेय हिनके जाएत अछि ।


text:
नब्बे सालक उमर टपलाक उपरांतो जे मैथिल विद्वान एखनहुँ संपूर्ण समर्पणसँ मैथिलीक सेवामे लागल छथि, से छथि मैथिली साहित्यक पुरोधा आ प्रख्यात भाषा वैज्ञानिक पं. गोविन्द झा. किछु दिन पूर्व हुनक आवास पर भेल साक्षात्कारमे ओ स्वयं अपन उपलब्धि, भविष्यक योजना आ मैथिलीक दशा ओ दिशा पर विस्तृत चर्चा कयलनि, प्रस्तुत अछि ओहि साक्षात्कारक संक्षिप्त विवरण :
मैथिलीक क्षेत्रमे अहाँ अपन कोन-कोन कृतिकेँ सभसँ पैघ उपलब्धिक रूपमे देखैत छिऐक ?
मैथिलीमे हम अनेक क्षेत्रमे काज कयलहुँ. सर्जनात्मक साहित्यमे 'आत्मालाप' आ 'विद्यापतिक आत्मकथा' केँ हम अपन सर्वश्रेष्ठ कृति मानैत छी. कवितामे तँ हम नकलची जकाँ रहलहुँ आ भचकैत रहलहुँ. जीवनभरि हम मैथिली शब्दकोष पर काज करैत रहलहुँ संगहि मैथिली भाषा एवं इतिहास पर सेहो काज करैत रहलहुँ. भरि जीवन शब्दे गढ़ैत रहलहुँ संगहि अनेक स्थापित मान्यता सभक खंडन सेहो कयलहुँ. जेना रमानाथ झाक मतक खंडन सेहो कतेक बेर कयलहुँ. विद्यापतिक 16 टा अति लोकप्रिय गीतक संकलन कयलहुँ जे कोनो तरहें विद्यापति गीत नहि बुझाइत अछि. 'जय-जय भैरवी' आदि अनेक गीत मैथिल महिला कंठसँ घर सभमे लोकगीत जकाँ कहियो स्थापित नहि भेल, फेर ई सभ गीतकेँ लोककंठ कहनाइ अनुचित होयत. यैह सभ विचार आ कृति हमर उपलब्धि भेल.
सामाक पौती ल' हमरा पुरस्कार सेहो भेटल, मुदा एहिठाम दिक्कत ई छैक जे विद्वान लोकसभ मैथिली साहित्य बेसी पढ़िते नहि छथि. बस एकटा जे कथा संग्रह प्रसिद्ध भ' गेल, तकरे सभतरि रटैत रहैत छथि लोकसभ. हमर रचना सभ मिथिलासँ बेसी मिथिलेत्तर क्षेत्रमे छपल आ पढ़ल गेल. I am read out of Mithila So not in Mithila.
संवैधानिक मान्यता भेटलाक बादो मैथिली साहित्यमे गति किएक नहि आबि रहल अछि ? मूल समस्या की छैक ?
समस्या छैक मैथिलक हीन मानसिकता. सभ भाषा सभ अंग्रेजीक बाढ़िमे भसिया जकाँ रहल अछि. अंग्रेजीरूपी महासमुद्रमे मैथिलीसन भाषारूपी नदी मिलय लेल बहि रहल अछि. संवैधानिक मान्यता एहि नदीक प्रवाहमे 'भौरी' जकाँ अछि, जे एकर अस्तित्वकेँ मेटायसँ कनेक कालधरि विलंवित क' सकैए, मुदा मैथिली विलुप्त होयबाक दिशामे अग्रसर अछि. समाजमे मैथिलीक मान्यता तँ घटले जा रहल अछि. एकरा वैकल्पिक आ अनावश्यक वस्तु जकाँ ट्रीट कयल जा रहल अछि. प्राथमिक शिक्षामे मैथिलीक कोनो स्थान नहि अछि. तेँ मैथिलीसँ हम बेसी आशावान नहि छी. संगहि विश्वस्तर पर सेहो लोकसभमे अपन विरासतकेँ बचा क' रखैक प्रवृति समाप्त भ' रहल छैक. मैथिलीकेँ बचयबा लेल समाजोकेँ बेसी साकांक्ष नहि देखैत छी.
तखन एहि समस्याक समाधान कोना भ' सकैत अछि ?
राजनीति बड्ड Unpredictible चीज छी. इजरायल हिब्रू भाषाकेँ राजकीय संरक्षण द' केँ पुनर्जीवित क' देलक. एकटा मास्टर तारा सिंह पंजाबमे मृतप्राय पंजाबी भाषाकेँ राजनीतिक आ सामाजिक आंदोलन द्वारा पुनर्जीवित क' देलनि. कोनो एहने भागीरथी प्रयास कयलाक बादे मैथिलीक उद्धार भ' सकत.
शिक्षाक तंत्रमे शिक्षक सभ सेहो मैथिली ल' केँ उदासीन किएक छथि ?
यौ, अहाँ वर्तमान देखैत छी, मुदा भविष्य किएक नहि देखि रहल छी. मैथिलीक छात्र सभ कहाँ भेटैत छथि बेसी. तमिल आदि विषयमे स्कूल सभ सेहो छात्राभावमे बंद भ' रहल अछि. संस्कृत भाषामे भारतसँ बेसी काज विदेश सभ मे भ' रहल अछि. तखन तँ कनेक दिन बाद ई सभ भाषाक संस्थान सभ ओहने भ' जायत जेना म्यूजियममे कोनो पुरातन वस्तु राखबाक हो, जकरा खाली एहि लेल जिया क' राखल जाइत अछि, जाहिसँ लोकसभ एक नजरि देखि सकथि.
मैथिलीक क्षेत्रमे अहाँक आब की-की कामना अछि आ अहाँ आगू आर की करय चाहैत छी ?
मैथिली जीवि सकैत अछि यदि मैथिलीमे प्राथमिक शिक्षा अनिवार्य रूपसँ प्रारंभ कयल जाय. एहि लेल हमही टा नहि स्व. जयकान्त मिश्र आदि अनेकानेक विद्वान प्रयासरत रहल छथि. ओना तँ मैथिलीमे काज करबाक प्रयत्न भ' रहल अछि. मुदा जरूरत अछि जे मैथिलीक साहित्य लेल पाठकवर्ग तैयार कयल जाय.
हम एखन मिथिलाक इतिहास पर अनुसंधान क' रहल छी. एखनधरि उपलब्ध मिथिलाक इतिहास राज सभक इतिहास अछि वा साहित्यकार सभक. मुदा ई मिथिलामे तँ राजा कहियो भेल नहि छथि (जनककेँ छोड़ि) शिवसिंह आदि तँ सामन्ते छलाह, राजावला संप्रभुता नहि छलनि हुनक राज्यमे. मिथिलाक माटि-पानिमे राजा आ राजनीतिक उत्पादन नहि भ' सकल. संगहि मिथिलाक समाज आ आमजनक इतिहास नहि लिखल गेल अछि. तेँ हम आब मिथिलाक सामाजिक इतिहास लिखि रहल छी. मिथिलामे जेहो राजा व राजनेता भेलाह से मिथिलाक लेल किछु उल्लेखनीय कार्य नहि कयलाह. तेँ ई दुनू तत्वकेँ छाँटिकेँ हम मिथिलाक लोकजीवनक इतिहास लिखि रहल छी. आइ-काल्हि सरकार द्वारा समाजक अधिकारक अतिक्रमण भ' रहल अछि, कानून नियमादिक नाम पर समाजक स्वनियंत्रणक तंत्र खत्म कयल जा रहल अछि. हम कहैत छी आइ अहाँ वर्ल्ड बैंकसँ पाइ आनिकेँ सिंचाइक व्यवस्था करय चाहैत छी, मुदा जँ सामाजिक परंपरागत तहत ग्रामीण लोकनिक सम्मिलित प्रयाससँ गामक स्तर पर जँ सहयोग कयल जाय तँ ई समस्याक बेहतर आ त्वरित समाधान भेटत. मुदा कानून आ नियमक नाम पर जे समाजकेँ बान्हल जा रहल अछि ओहिसँ ई समाज अस्थिर भ' रहल अछि. ई बात हम अपन पुस्तकमे राखब.
1993 सँ पहिने अहाँ एकबेर कहने छलहुँ जे मैथिली बेईमानों की भाषा है ! की एखनो अहाँक मनतव्य वैह अछि ?
Maithili is a language disowned by its own pepole and rejected by its government. मैथिल सभ स्वयं अपन मातृभाषाकेँ स्वीकार नहि करैत छथि, तेँ हम मैथिल समाजकेँ बेईमान कहलियनि. जाधरि मैथिलीकेँ अपन मातृभाषाक रूपमे स्वीकार नहि करब ताधरि एकर विकास नहि भ' सकत. एखनो मैथिलीमे मुख्य समस्या अछि जे आमजन एकरा नहि अपना रहल छथि. मैथिलीक साहित्यकार सभ तँ मैथिलीकेँ अपन भाषा बुझैत छथिन मुदा लोक सभकेँ एहि भाषाक अपनेबाक चाही. संगहि मैथिलीक प्राथमिक शिक्षामे अनबाक प्रयास अत्यावश्यक अछि.
एकटा बात और देखू ! मैथिलीक जतेक संस्था अछि ओहिमे 90% व्यक्ति सिर्फ ब्राह्मण आ कर्ण-कायस्थे टा छथि. समाजक बांकी वर्ग सभ एहि संस्था सभसँ नहि जुड़ि रहल छथि.
जाधरि समाजक सभ वर्ग सम्मिलित रूपसँ मैथिली भाषाक विकासक लेल राजनीतिक आ सामाजिक प्रयत्न नहि करताह ताधरि उन्नति संदेहास्पद अछि. अनेक मिथिलाक नेता सभकेँ मैथिलीमे शपथ ग्रहण करयमे सेहो लाज होइत छनि. एहि स्थितिमे सभ वर्गक लोककेँ एकजुट भ' क' प्रयास करब अत्यावश्यक अछि.
मैथिलीक युवा साहित्यकार लोकनि आ अन्यान्य मैथिल विद्वान सभसँ साहित्यिक क्षेत्रमे अहाँकेँ केहन नवीन रचनाक आशा अछि ?
लोकसभ हमर रचनाक प्रशंसा करैत छथि, मुदा हमरा लेल तँ ई जीवनक अंग थिक आ ई साहित्य साधना मजबूरी जकाँ अछि. मैथिलीमे अनेकानेक विषय पर रचना भ' रहल अछि, मुदा हमर प्रश्न अछि जे एहि भीड़मे वृद्ध साहित्य कतय अछि. वृद्ध लोकनिक समस्या पर साहित्य सृजन किएक नहि भ' रहल अछि ? एहि विषय पर सेहो रचना होयबाक चाही. 2012 मे हमर चारि टा पोथी छपल. ई प्रमाण अछि जे मैथिलीमे रचना आ प्रकाशनमे कनेक गति बढ़ल अछि.
संगहि मैथिली भाषाक शिक्षार्थी सभकेँ हमर सलाह जे स्व अध्ययनसँ मैथिलीक ज्ञान अर्जित करू.. व्यक्तिसँ नहि, पोथीसँ पढ़ू. हम स्वयं पोथीये सभ पढ़िकेँ अनेक भाषा सिखलहुँ. तेँ शिक्षार्थी लोकनिकेँ मैथिलीकेँ प्रति अनुराग राखैत अध्ययन करबाक चाही ने कि सिर्फ परीक्षामे पास करबाक लेल.
___________
संपर्क :
अमित झा
बी. टेक, आइ आइ टी कानपुर
email : iitkamitj@gmail.com
Phone : 09654251385
(प्रथमस: पूर्वोत्तर मैथिल, सम्पादक - शरदिंदु चौधरी मेंप्रकाशित)
मैथिली विलुप्त होयबाक दिशामे अग्रसर अछि Reviewed by बालमुकुन्द on सितंबर 17, 2015 Rating:
सदस्यता लें टिप्पणियाँ भेजें ( Atom )


text:
दरभंगा, मिथिला मिरर-निशांत झा: दरभंगा-बेनीपुर पथ पर माधोपुरकें समीप एकटा तेज रफ्तार कारक चपेटमे एला सं घटनास्थले पर 10 वर्षिय स्कूली छात्रक मौत भए गेल। घटनाक विरोधमे स्थानीय लोक सब ढ़ाई घंटा तक सड़क जाम कय यातायात बाधित कय देलक। सूत्रक अनुसार, कार दरभंगा सं बेनीपुर जा रहल छल, अहि बीच माधोपुर चौककें समीप स्कूल जा रहल 10 वर्षिय सचिन कुमार यादव कारक चपेटमे आबि गेल।
घटनाक सूचनाकें बाद प्रखंड विकास पदाधिकारी प्रदीप कुमार झा आ बहेड़ा थाना पुलिस मौका पर पहुंचकय मामलाकेँ शांत करौलनि। स्थानीय लोक एतय स्पीड ब्रेकर बनेबाक मांग कय रहल छल। लोकक कहब छल जे, पिछला एक वर्षमे आधा दर्जन घटना एतय घटि चुकल अछि।
प्रशासनिक पहल पर दिनक 12 बजे जाम हटाओल जा सकल आ यातायात सामान्य भेल।


text: दरभंगा। बकाया होल्डिंग टैक्स क उगाही मे दरभंगा नगर निगम सूबा मे दोसर स्थान पर रहल। दिसंबर माह मे रिकार्ड वसूली करै मे निगम कए सफलता हाथ लागल। नगर विकास विभाग स एकमुश्त बकाया भुगतान पर 15 फीसदी क छूट देबाक प्रावधान क पूरा फायदा निगम उठउलक अछि आ सिर्फ दिसंबर माह मे एक करोड़ 45 लाख 28 हजार टका होल्डिंग टैक्स मद मे खाता मे जमा भ गेल। नगर आयुक्त विनोद कुमार झा एकर जानकारी देलथि। ओ कहलथि जे पटना मे उपमुख्यमंत्री क संग भेल समीक्षा बैठक मे सामने आएल जे दरभंगा नगर निगम स बेसी वसूली सिर्फ पटना मे भेल अछि। मालूम हुए जे नगर निगम क होल्डिंग टैक्स मद मे 9.21 करोड़ टका बकाया छल, जेकर विरुद्ध अखनि धरि लगभग 3.24 करोड़ क वसूली कएल गेल अछि। दोसर दिस, छूट क निर्धारित समय सीमा 31 दिसंबर कए पूरा हेबाक बाद नगर विकास विभाग बढ़ा कए 31 जनवरी करि देलक अछिै। आब पहिल फरवरी स बकाया राशि मे प्रतिमाह 2 प्रतिशत सूद क राशि जुड़ैत चलि जाएत।


text: मधुबनी, मिथिला मिरर : कला, संस्कृति एवं युवा विभाग आ बिहार राज्य खेल प्राधिकरण, पटनाकेँ संयुक्त तत्वाधानमे जिला स्तरीय विद्यालय खेल प्रतियोगिता आयोजन समितिक बैठक जिलाधिकारी श्री शीर्षत कपिल अशोकक अध्यक्षतामे समाहरणालयमे संपन्न भेल। एहि बैठकमे डीएम कहलाह जे जिला स्तरीय विद्यालय खेल प्रतियोगिता 23, 24, 25 अगस्त क’ कएल जाएत। एहि खेल प्रातियोगतामे बैडमिंटन खेलक आयोजन नगर भवन, मधुबनीमे , तहिना फुटबॉलक आयोजन मकसूदा खेल मैदान पंडौलमे आ अन्य सभ खेल जेना कुश्ती, कबड्डी, खो-खो, हैण्डबॉल, कराटा, यूथ वॉलीवाल, रणजी क्रिकेट आदि उच्च विद्यालय, पंडौलमे आयोजित कएल जाएत। अंडर-17 क्रिकेट चारि सितम्बर, अंडर-14 क्रिकेट पांच सितम्बर आ अंडर-19 क्रिकेट छह सितम्बरकेँ उच्च विद्यालय पंडौलमे आयोजित होएत। बैठकमे जिला खेल पदाधिकारी बतेलनि जे जिला स्तरीय खेल प्रतियोगिता 2018-19 केँ लेल खिलाड़ी सभक निबंधन हेतु समय 19 अगस्त संध्या 5:00 बजे धरि तक देल गेल अछि। एहि अवधिमे जँ कुनो विद्यालयक निबंधन नहि होइत छनि, त’ एकर सम्पूर्ण जिम्मेवारी विद्यालयकेँ प्रधानाध्यापक आ शारीरिक शिक्षककेँ होएत। बैठकमे सिविल सर्जन अमरनाथ झा, डीईओ रामकुमार, शारीरिक शिक्षा उपाधीक्षक विजय कुमार पंडित, महेश्वर प्रसाद सिंह, सुबीर चन्द्र मिश्र, सचिव जिला कबड्डी संघ आ जिला क्रिकेट संघ, जिला टेबुल टेनिस संघ, जिला यूथ संघ, जिला कराटे संघ, जिला बैंडमिंटन संघ, जिला फुटबॉल संघ आदिकेँ प्रतिनिधि लोकनि सेहो उपस्थित छलाह ।


text:
अप्पन पत्र म' ओ की लिखला इ तेँ नै कही सकैत छी, मुदा सूत्र केँ मानी तेँ हुनका शहाबुद्दीन केँ रिहाईक बाद अप्पन जान के खतरा बुझेलन्हि। जखन की बिहार सरकार हुनका सुरक्षा मुहैया करेना अछि।
सीवान के पूर्व सांसद शहाबुद्दीन क' 7 सितंबर दिन बेल भेटल आर 10 सितंबर दिन ओ जेल सँ रिहा भेला।
उल्लेखनीय अछि कि शहाबुद्दीन के खिलाफ स्पेशल कोर्ट म' चलल ट्रायल केर दौरान श्रीवास्तव एहि कोर्ट के हेड छलाह। स्पेशल कोर्ट पिछ्ला बरख दिसंबर म' शहाबुद्दीन क' दुइ भाई (सतीश राज आर गिरीष राज) केर हत्याक जुर्म म' उम्र कैद केँ सजा सुनेना छल।
शहाबुद्दीन के गाम प्रतापपुर म' अगस्त 2004 म' एहि दुनु भाई पर तेजाब फेकि हुनक हत्या क देल गेल छल। जेडीयू के प्रवक्ता अजय आलोक कहला कि शहाबुद्दीन केँ रिहाईक बाद राज्य सरकार 20 लोग क' सुरक्षा मुहैया करा रहल अछि।


text: पटना । बिहार मे उत्पादित खास जैविक फल आ तरकारी क कद्रदान अमेरिका सहित कई देश मे अछि। खास तरह क एहि उत्पाद कए आब पुख्ता तरीका स विदेशी बाजार मे उपलब्ध करौउल जाएत। कृषि मंत्री डॉ रेणु कुमारी कहलथि अछि जे राज्य सरकार राज्यक चयनित सबटा गाम क उत्पाद क सर्टिफिकेशन क निर्णय केलक अछि। सर्टिफिकेशन क बाद जैविक उत्पाद कए अंतरराष्ट्रीय मान्यता भेटबा मे सुविधा भ जाएत। ओ कहलीह जे पायलट प्रोजेक्ट क तौर पर फिलहाल दू टा जिला पटना आ नालंदा क चयन भेल अछि। पटना जिला क दरौंदा आ नालंदा क मुजफ्फरपुर गाम कए जैविक ग्राम क रूप मे चयनित कैल गेल अछि। एहि काज क लेल एजेंसी कए जिम्मेदारी देबाक ने का निर्णय लेल गेल अछि। गौरतलब अछि जे हाल मे राज्य सरकार 38 जिला क एक-एकटा गाम क चयन जैविक ग्राम क रूप मे केलक अछि। समस्तीपुर स्थित मॉडल जैविक गाम कोठिया क समान सबटा चयनित गाम कए विकसित करबाकयोजना अछि। अंतरराष्ट्रीय स्तर क ‘जैविक फूडÓ क निर्माण क बाद सरकार क एहि पहल स किसान, मजदूर आ व्यापारी कए लाभ होएत।


text:
सोमवार, 15 मार्च 2010
ओस्तादी खिस्सा
सोना बनेबाक तरीका बता देलकै। दोसर दिन राजा दरबार मे भिश्ती स' पुछलकै अहां हमरा राति चिन्हलंहु नंइ ? राति त' अहां सब बता देलंहु ?" भिश्ती जबाब देलकै जे राति अहां राजा नंइ छात्र जेकां विनम्र रही तैं बता देलंहु। कोनो शिक्षा बिना विनम्र बनने न
ंहि भेटि सकैत अछि।"
गुरुवार, 11 मार्च 2010
जीबी त' की की ने देखी
त' "मुखिया_पति" जेकां नेपथ्य मे पुरुखे रहतै। मुदा तेना साइकिल आ ड्रेस बंटवारा, मंझनी त' दस हज़ारक पुरस्कार बंटा रहल छैक्__तैं स्कूल आब बच्चा
नंहि छोडै छैक। शहरी छौंडीक मोकाबलामे देहातक लडकी सब बेसी सचढ, बेसी पढाक सब निकललैये। तैं बेसी दिन तक मुखिया_पतिक बोलबाला नहि रहैबाला छै। अबै बला बिहारी कि हिन्दुस्तानी लडकी सब कथुक भार अपन हाथ मे लै लए जा रहल छै। अपन कि गांव समाजक के कहे...देशक भार सम्हारै लए खोपा आ आंचर बान्हि रहल छैक। आकाशवाणीक चाकरी मे वर्षों हम महिला अधिकारीक अधीनस्थ काज केने छी। शायदे संजोगे क्यो एहन महिला अधिकारी भेटल जकर निर्णय खराब लागल हुए। आ कोनो संकट मे...? मैडम सबहक हाथ मे सत्ता रहने अहां बहुत चैन स' नौकरी क' सकै छी। काज मे फांकी, काज स' फरार रहब, काज नहिं करब...अड्डा बाजी... राजनीति आदि कैक टा लफडा__टंटा स' अनेरे अहां आ अहांक औफिस बांचल रहत । तैं 33 प्रतिशत महिला आरक्षण स' हमरा बड आशा अछि। हमरा महिलाक अधीनता सदिखन अधिक ह्यूमेन लागल अछि।
बुधवार, 10 मार्च 2010
दैया कहां गए वो लोग !
दैया, कहां गए वो लोग ?
लोक के बूझल छैक, जे अंग्रेजक आधिपत्य रहितो,राजा_महराज सब दिन कला,
संगीत आदि के संवर्धन केलकै।ओइ लए खर्च केल कै। मुदा,कैक टा एहनो राजा_महराज भेलैये जकर मूर्खता के सेहो नंहि बिसरल जयबाक चाही। अहिना एक टा घटनाक चर्च स्वर्गीय उस्ताद हाफिज़
अली खाँ अपन संस्मरण मे केलनि, जे पढि क’ “महाराजा औफ ग्वालियर, लेफ्तिनेंट जेनरल सर जौर्ज
जिवाजी राव सिंधिया” (स्व.माधव राव सिंधियाक बाप) आ ओहि घराना द्वारा देशक संग कैल गेल गद्दारी मोन पडि अबै छै। सिंधिया ज’ अंग्रेज के खबरि नहि करितथिन त’ झांसीक महारानी कालपी पहुंचि क’ तांत्या टोपे स’ भेंट करितथि। फेर जगदीशपुर जा क’ हिनका लोकनि के बाबू कुंवर सिंह स’ भेंट क’ अंग्रेज स’ लोहा लेबाक रहनि। मुदा झांसीक रानी( जे बेर_बेर अंग्रेज के कहैत एलखिन “ मैं अपनी झांसी नहीं दूंगी “ )के घोडा एक टा नाला टपै काल खसि क’ मरि गेलनि आ पछोड धेने अंग्रेज सैनिक महारानी के मारै मे सफल भेल। उस्ताद हाफिज़ अली खाँ संग कैल गेल अपमान के अही परिप्रेक्ष्य मे देखल जयबाक चाही। जिवाजी केहन अंग्रेज भक्त रहथि से अहि घटना किंबा हुनकर नामक आगां लागल “जौर्ज “ नाम स’ स्पष्ट भ’ जाइत अछि। इहो सत्य जे उस्ताद के एहन राजाक छत्रछाया मे नहि रहबाक चाही जेकरा शास्त्रीय संगीतक कोनो ज्ञान नहि हुए आ जत’ अहि कोटिक गुणी के दरबारी_विदूषक बूझल जाय। मुदा उस्तादक सामने कोनो विकल्प नंहि रहल हेतनि। अही बीच जिवाजी रावक बियाह भेलनि। नव महारानी विजयाराजे (स्व.माधव राव के माए) के संगीतक सौख रहनि । उस्ताद आ हुनकर गुणो द’ बूझल रहनि। ओ अपन महाराजक लग अपन इच्छा प्रगट केलनि आ लगले उस्तादके नव महारानीके सितार सिखबैक हुकुम भेटलनि। आब साठिक अमलके उस्ताद के ‘उषाकिरण पैलेस’ तक ल’ जाइ लए एकटा रथ जेकाँ बैल गाडी आब’ लागल।
आब ओइ पर ओ रोज किलाक गेट धरि जाथि। ओहि ठाम स’ ‘उषा किरण पैलेस’ जत’ नवव्याहता महारानी विजयाराजेक सौख कोनो एक्केटा त’ रहनि नंइ। जिवाजी अंग्रेजक कत्तेटा बेलचा छलखिन ; कहिये आयल छी। तैं महारानीक ‘लेट नाइट’ पार्टीक चलते अधिक दिन त’ उस्ताद ए.डी.सी.क औफिस मे घंटों बैस क’ वापस अपन डेरा आबथि जाहि मे तीन घंटा लगनि। महारानीक संग हुनकर दू टा सखी_सहेली जे बाद मे लेडी जाधव आ लेडी पाटनकर के नामे जानल गेली, सेहो सितार सिख’ लगली। ई तीनू भी.भी.आइ.पी के योग्य सितार बनबबैलए उस्ताद हाफिज़ अली खाँ साहेब मिरज गेला। जतुक्का हाजी अब्दुल करीम खाँक बनाओल सितार विख्यात रहै। ओही ठाम स’ सितार आ तानपूरा बनि क’ आयल। तीनूक विधिवत तालीम हुअ’ लागल। दूनू लेडी जाधव आ पाटनकर के त’ मासे दिन मे बुझा गेलनि जे आन जे किछु सीखी की नंहि, संगीत धरि हुनका लोकनिक वशक बात नंहि छनि।
दुनू सासुर गेली आ दुनूक सितार नैहरेक पैलेस कि कोठीक देवाल स’ जे लटकल सॆ लटकले रहि गेल।
विजयाराजेक सितार किछु दिन तक बजैत रहल से अहि लेल नहि जे जियाजी राव के शास्त्रीय_
संगीत स’ प्रेम भ’ आयल रहनि। ओ त’जीवन भरि अंग्रेजी राज_रियासतके झलिबज्जा छला आ
जावे जीला, सैह रहला। विजयाराजे जैंकि ठाकुर चन्दन सिंहक भतीजी छली। गुणीक लोकक बेटी
छली त’ पता छलनि जे भाग्य कि सौभाग्य, हुनका किनका स’ त’ स्व. उस्ताद हाफिज़ अली सन
गुरू स’ सिखबाक अवसर द’ रहल रह्नि। अस्तु, कोनो तरहें, दस_पांच दिन मे एक बेर महारानी आ
सितार के भेंट होइ। अधिक खन महारानी के बिच्चहिं मे काजें, जाए पडनि। अधिक काल ओकर कारण बनावटी, स्त्रीयोचित, महारानीका मूड_स्विंग होइ।पैदल जाइत_अबैत बुजुर्ग उस्ताद के बड कष्ट होनि। जखनि कि जिवाजी रावक गेराज मे मर्सीडीस,पैकार्डॅ आ कैडिलैक के कतार लागल छलनि। सहजंहि उस्तादके ओ रथनुमा बैल गाडी स’ उपरोक्त मोटर गाडी सब अधिक आराम देह आ सम्मानजनक लागल रहनि। उस्तादक ई आकांक्षा जनिते जिवाजीराव के लेसि देलकनि। तुरंत अपन ए.डी.सी.के बजा क’ उस्तादक डेरा पर चारि घोडा स’ खींचल जाइ बला एक टा तोप गाडी पठेलखिन आ हुकुम भेलनि जे गाडीक छत पर उस्ताद के बैसा क’ पहिने हिनका थाटिपुर ल’ गेल जाय आ तकर बाद हिनका आर्मी परेड ग्राउंड ल’ जा क’ घोडा के फुल स्पीड मे दौडायल जाय। तहिना भेल। संगीत_साहित्य्_कला_विहीना” जिवाजी रावक यैह बुडिपना(इडियोसिंक्रेसी) रहनि । गुणी के हास्यास्पद बनायब। ओकर मखौल उडायब। समय बीतैत गेल । विजयाराजेक मोनमे सेहो संगीत की गुणी कि गुरू लेल, कोनो खास आदर नंइ रहनि। ई देख उस्तादक मोन खट्टा भ’ जाइन। अधिक काल ओ सीखै स’ बेसी एम्हर_ओम्हरक गप्प करथिन। तरह_तरह के हुकुम देथिन। फरमान सुनबथिन। एना
और्डेर करथिन जे दस लोक मे उस्तादके अपमानजनक लगनि। अहिना एक दिन विजयाराजे कहखिन जे__’आइ हमरा राग विहाग सिखाउ !” उस्ताद अजीब पेशोपेश मे पडि गेला।भोरक समय छलै आ ओम्हर महारानीक हुकुम छलनि “....राग विहाग....ऐखन..ऐखन....सिखाउ !” साठि स’ बेसी के बुज़ुर्ग ,
उस्ताद, ग्वालियर घरानाक संस्थापक, शास्त्रीय संगीतक शलाका_पुरुष, बहुत सकुचाइत, महारानीके जे किछु कहलखिन से हुनके शब्द मे प्रस्तुत अछि__” हुज़ूर, ये रात की रागिनी है और इस वक्त ये सो रही है। इसको दिन के वक्त जगाना ठीक नहीं है। खादिम हुज़ूर का ग़ुलाम है। हुज़ूर जब भी चाहेंगे ये ग़ुलाम को कभी भी रात के वक़्त आने के लिये हुकुम करें तो ये ग़ुलाम हाज़िर होकर हुज़ूर को राग विहाग कि तालीम नज़र कर देगा।“
ई घटना अपन महाराज के सुनबैत महारानी संगीतक तालीम आ उस्तादक अनुशासनक प्रशंसा करैत कहने रहथिन मुदा जिवाजी राव के फेर लेसि देने रहनि। ओ लगले अपन मिलिट्री सेक्रेटरी कर्नल सूर्या
जी राव सुर्वे के बजा क’ उस्ताद के सबक सिखबैक आज्ञा देलखिन। उस्ताद ‘उषा किरण पैलेस’ के बरसाती मे घंटों ठाढ रहलाक बाद मिलेट्री सेक्रेटरीक औफिस मे बजाओल गेला। कर्नल सुर्वे जोर_जोर स’ गरियेलखिन आ ‘नमकहराम’ ‘कमीना’ ‘बेइमान’ कहैत धमकी देलखिन जे महारानीक हुकुम नंइ मान
_बाक अपराध मे हुनका ग्वालियर रियासत स’ निकाललो जा सकैत छनि। ई सूनि बुज़ुर्ग उस्तादक ई
दशा भेलनि जे बहुत प्रयत्ने ओ ‘उषा किरण पैलेस’ स’ विदा भेला। ओत्त’ स’ ‘जय विलास पैलेस’ के
गेट तक एला आ फेर टांगा स’ अपन घर।ओइ दिन, अपन हित_अपेक्षित शागिर्दक सामने छोट नेना जेकाँ कनैत बुज़ुर्ग उस्ताद, सबके भीतर स’ हिला देलखिन । ओही दिन विजयाराजेक संगीत_शिक्षाक इति_श्री भ’ गेलनि।
****


text:
"हम अपन गजलक माध्यम सँ हताश आ निराश जन-जीवन मे नव प्राण फुँकबाक प्रयास करैत छी। जँ शब्द सँ ओ महत्वपूर्ण आ अवश्यम्भावी क्रान्ति भ' सकैत अछि तँ हम गजलक माध्यम सँ ओहि क्रांतिक आह्वान करैत छी। अपन निरन्तरता मे ई सहस्त्रो मनुक्ख कहियो पराजित नहि भेल, हमरालोकनि कहियो पराजित आ हताश नहि होयब। गजल निश्चित रुप सँ हमरा सभक क्रांतिक संवाहिकाक रूप मे काज करत। गजल हमरा अभिव्यक्तिक सभ सँ सहज-सुलभ माध्यम बुझाइत अछि, तेँ अपन हृदयक सम्पूर्ण भाव-राशि केँ हम गजलक माध्यमे व्यक्त करबाक चेष्टा करैत छी।"
|| कलानन्द भट्टक किछु गजल ||
१).
बाट बाधित पहाड़े छै फाटल जखन
सीयत दरजी के आकासे फाटल जखन
आइ अंगा फकीरक धरा अछि बनल
सौंसे चेफड़ी समस्येक साटल जखन
द्वेष, ईर्षा, धृणा, उर, तनावक लहरि
एक दोसर सँ दूध जकाँ फाटल जखन
गर्म मौसम बनल लपलपाबैछ जीह
प्यास छै शोणिते केर जागल जखन
लीख पर ने अपन वियातनामे रहल
देश हमरो, वैह लीख लागल जखन
२).
प्रीत कोमल हमर अछि सोहारी बनल
भोर भागल छै साँझ शिकारी बनल
हम झरल पात गाछक सदृश ठाढ़ छी
अछि समस्या अगारी पछारी बनल
धरती फाटल गगन माथपर अछि चढ़ल
ने सहारा कोनो बोझ भारी बनल
छल जकर आस अछि ओ टूटल खाट सन
सुखा क' ओकर रूप कारी बनल
३).
घर घरेक आगि सँ अछि जरल जा रहल
भाइ सँ भाइ द्वेषे भरल जा रहल
कोन आयल जमाना जुआरी एतय
भावना अविवेकी बनल जा रहल
क्षुब्ध धरती गगन नयन मूनल अपन
अछि बसाती बलाती बनल जा रहल
फूल-कांट मे अंतर कयनिहार जे
ओ चमन छोड़ि क' अछि चलल जा रहल
के कहत चोर केँ चोर सभ चोर अछि
आइ रामो सँ चोरी कयल जा रहल
४).
मुँह देखि-देखि मुङ्गबा बंटै छी अहाँ
लाभ जकरे सँ पात भरै छी अहाँ
चान दुतियाक कम सँ अधर पर बढ़य
रंग गिरगिट जकाँ बदलै छी अहाँ।
छी महामान्य विष-मध भरल घैल सन
व्यूह रचि क' सहायक बनै छी अहाँ
डेग नापल उठय ने हुसल आइ तक
धरा-अम्बर केँ मुठिये रखै छी अहाँ
सभ जानय मुदा क्यो न बाजैत अछि
जे बाजय करेजे कटै छी अहाँ
५).
कहू की कथा कहुना जीबि रहल छी
फाटल गुदरी अपन हम सीबि रहल छी
दाम श्रम केर संचित भजा हाट पर
बोझ महगी बनल हम लीबि रहल छी
भार परिवार जिनगी बनल ठूंठ सन
आब सूदिक जहर हम पीबि रहल छी
कोना बाँचत प्रतिष्ठा विवशता भरल
असल टाँग दलदल मे खीचि रहल छी
पौरुष गमा हम ने बेसी, अछि चिन्ता
चिंताकुल माथ अपन पीटि रहल छी
६).
सभ लूटै छै लूटू ने लूट मचल छै
सक जकरा ने वैह इमानदार बनल छै
कागत पर देखू जँ देखक हो योजना
धरती पर सूखल आमिल बनल छै
मरू विवेक चलू पेटो ने भरैछ
नीति कानय कुनीतिक अवार चलल छै
जँ चूकब तँ चूकब मुँह चुकरी होयत
के कहत उँट कोन गरे बैसि रहल छै
बात रखबारक तँ कात करू काका
औ खोपड़िये खेत उजारि रहल छै
७).
साँझ भरल, दीप जरल न आएल बोनिहार हमर
प्रतीक्षा मे आँखि दुनू भेल अछि पथार हमर
घूमि अबैछ रोज-रोज ने लागैछ बोनि कतहु
भूख ! भूख ! भूखक लेल ज्वाला भकराड़ हमर
थिर रहतै प्राण कते अन्न बिना देह बीच
सागेटा करमी केर जिनगीक आधार हमर
होइतै जँ टिकसो केर टाका हम पठा दितिऐ
जा रहलै पनिजाब सभ होइतै उद्धार हमर
करबा ले कुटौनो-पिसान कोनाक' निकलू हम
अछि नेना पिहुआ, भेल नुआ तार-तार हमर
८).
एहि जंगलसँ ओहि जंगलक जानवर
नीक अछि, आदमीसँ कतहु जानवर
दिनमे रूप किछु आ रातिमे रूप किछु
नहि बनाबैत अछि बन्धु, ओ जानवर
उर बसा द्वेष, ईर्ष्या, घृणा केर लहरि
रक्त-तर्पण करैछ ने कोनो जानवर
डूबिक' वासना केर दुर्गन्धमे
नहि सुनल, बलात्कारी बनल जानवर
अपन हाथे अपने परिधि आदमियतक
तोड़ि देलक मनुख, ने तोड़ल जानवर
९).
मोन पड़ल आइ अपन आँगन, घर, गाम
पत्र लिखू ककरा, छी सोचि रहल नाम
जिनगीक क्षण ओ इतिहासक पृष्ठ भेल
गलियारी गंगा, सीमान बनल धाम
मीत मनक नांगर, सरतियो भुलाएल
दूर गेला भैया हमर जगसँ राम
घर छोट-छोट भीत चूनासँ ढेउरल
चित्र ओहिपर राधा कृष्णक ललाम
देखबा ले आँखि कान सुनबा ले आकुल
ढोरबा चमार केर, बउआ परनाम
संत्रासक युग ई अभावक बिहाड़िमे
कोम्हर के ठाढ़ अछि कत कोन ठाम
१०).
कथनी आ करनी मे अंतर पड़ै-ए
औ भाषण जते कहाँ राशन पबै-ए
पूजी, मशीन दुइ पाट बीच आदमी
पिसा रहल, चिक्कस गहूँमक बनै-ए
श्रमसँ जकर खेत उपजैछ आइ ओ
रोटी पर नून, मरचाय लय झखै-ए
सत्ता केर शासन व्यवस्थाक अढ़मे
अंगुरी अनीतिक संगमे रमै-ए
मैथिल किछु तहिना मैथिलीक नामपर
अपने हित सधबा ले आकुल रहै-ए
११).
मैथिली केँ मैथिले किछु दाबि रहल छै
ठाढ़ भ' गाछ तर ठारि पांगि रहल छै
देखू इतिहास, आकाश देखला सँ की
चोर खिड़कीसँ घरकेँ निहारि रहल छै
मौक़ा आयल ने धोखा मे क्यो जन पडू
पीठ पाछाँ ओ छुरा उसाहि रहल छै
मातृभाषा मधुर माय केर दूध सन
युग-युगसँ मनुक्ख गीत गाबि रहल छै
जँ चुकब त' चुकब हम अधिकार सँ
बिनु झगड़ने ने क्यो हक पाबि रहल छै


text:
जगन्नाथ मन्दिर,पुरी
पुरीक श्री जगन्नाथ मन्दिर एकटा हिन्दु मन्दिर छी, जे भगवान जगन्नाथ (श्रीकृष्ण)के समर्पित रहल अछि । ई भारतक ओड़िशा राज्यक तटवर्ती शहर पुरीमे अवास्थित रहल अछि । जगन्नाथ शब्दक अर्थ जगतक स्वामी होइत अछि । भगवान श्रीकृष्ण नगरीके जगन्नाथपुरी या पुरी कहल जाइत अछि । [१][२] ई मन्दिरके हिन्दुसभक चार धाम मध्ये एकक रुपमे गनल जाइत अछि । ई वैष्णव सम्प्रदाय क मन्दिर छी जे भगवान विष्णुक अवतार श्रीकृष्णमे समर्पित अछि । [३] अहि मन्दिरक बार्षिक रथ यात्रा उत्सव बिश्व प्रसिद्ध रहल अछि । रथयात्रामे मन्दिरक तीनो मुख्य देवता, भगवान जगन्नाथ, उनकर बड्का भ्राता बलभद्र आ भगिनी सुभद्रा तीनटा, तीन अलग -अलग भव्य आ सुसज्जित रथमे विराजमान भऽ नगरक यात्रामे निकलैत अछि । भारतक इतिहासम मध्य-काल सँ ई उत्सव साह्रै हर्षोउल्लासक साथ मनावैत गेल अछि । ई सं ई उत्सव भारतकऽ अन्य बहुत वैष्णव कृष्ण मन्दिरसभमे मनावैत अछि आ तिनकर नगर परिक्रमा क्रवैत अछि ।
सन्दर्भ सामग्रीसभ[सम्पादन करी]
- ↑ वैदिक कॉन्सेप्ट्स"
- ↑ सिंबल ऑफ नेश्नलिज्म
- ↑ "जगन्नाथ मन्दिर", अन्तिम पहुँच २००६-०९-१२।


text:
सितार
सितार भारत कऽ सबसे लोकप्रिय वाद्ययन्त्रमे सँग एक छी, जेकर प्रयोग शास्त्रीय संगीत सँ लऽ सभ तरह कऽ संगीतमे कएल जाएत अछि। एकर इतिहास कऽ बारेमे अनेक मत अछि मुदा अपन पुस्तक भारतीय संगीत वाद्यमे प्रसिद्ध विचित्र वीणा वादक डा. लालमणि मिश्र ई प्राचीन त्रितन्त्री वीणा कऽ विकसित रूप सिद्ध केलक। सितार पूर्ण भारतीय वाद्य छी कियाकी एहिमे भारतीय वाद्योँ कऽ तीनु विशेषताए अछि। तन्त्री या तार कऽ अलावा एहिमे घुड़च, तरब कऽ तार तथा सारिकाए होएत अछि। कहल जाएत अछि भारतीय तन्त्री वाद्यों कऽ सर्वाधिक विकसित रूप छी।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- राग-रूपान्जलि डॉ पुष्पा बसु; रत्ना प्रकाशन, कमच्छा, वाराणासी। २००७, पृ० ३३६। संलग्न: बन्दिशों की सी डी रॉम
- सितार का स्वरूप - भारतीय संगीत वाद्य के कुछ अंश
- डॉक्टर पत्रिच्क मूताल वेबसाइट


text:
गाम्बिया
गाम्बिया (आधिकारिक रूप सँ इस्लामी गणराज्य गाम्बिया), पश्चिमी अफ्रीका मे स्थित एक देश छी। गाम्बिया अफ्रीकी मुख्य भूमि पर स्थित सबसँ छोटा देश छी, एकर उत्तरी, पूर्वी आ दक्षिणी सीमा सेनेगल सँ मिलैत अछि, पश्चिममे आन्ध्र महासागर सँ छोट तटीय क्षेत्र छी। देश कऽ नाम गाम्बिया नदी पर सँ परल अछि, जेकर प्रवाह कऽ रास्ता एकर सीमा लगल अछि। नदी देश कऽ मध्य सँ होएत आन्ध महासागरमे जाकर मिल जाएत अछि। लगभग १०,५०० वर्ग किमी क्षेत्रफल वाला ई देश कऽ अनुमानित जनसंख्या १७,००,००० अछि। १८ फरवरी, १९६५ कऽ गाम्बिया ब्रिटेन सँ स्वतन्त्र भेल आया राष्ट्रमण्डलमे सम्मिलित भऽ गेल । बांजुल गाम्बिया कऽ राजधानी छी, मुदा सबसँ पैग महानगर सेरीकुन्दा छी।
भूगोल[सम्पादन करी]
राजनीति[सम्पादन करी]
प्रशासनिक प्रभाग[सम्पादन करी]
प्रमुख नगर[सम्पादन करी]
जनसांख्यिकी[सम्पादन करी]
अर्थव्यवस्था[सम्पादन करी]
धर्म[सम्पादन करी]
शिक्षा[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- सरकार
- सामान्य जानकारी
- गाम्बिया के बारे में एक व्यापक वेबसाइट
- सीआईए वर्ल्ड फैक्टबुक द वर्ल्ड फैक्टबुक की प्रविष्टि
- पर्यटन


text:
एसिड फेकनाए
अम्ल फेकनाए वा अम्ल आक्रमण कोनो लोकके मारनाए, कुरूप बनेनाए वा अङ्गभङ्ग करैक उद्देश्यसँ ओकर शरीरमे एसिड (अम्ल) फेक करल जाइवला एक प्रकारक हिंसा वा अपराध छी । अम्ल फेकैत काल विशेषत लोकक मुखारमे फेकैक घटना बेसी भेटैत अछि । ई घटनासँ महिलासभ बेसी पीडित भेल बात महिला अधिकारकर्मीसभ बताबैत अछि । अम्ल आक्रमणसँ पीडितक छालक तन्तु समाप्त भऽ सकैत अछि तहिना हड्डीमे समेत भित्री प्रभाव होइत अछि । अम्ल फेकैवला निर्मम अपराध कएनिहार लोकसभ सल्फ्युरिक वा नाइट्रिक अम्लक सहारा लैत अछि । सल्फ्युरिक अम्लके तँ आओरो रसायनसभक राजा कहल जाइत अछि । हाइड्रोक्लोरिक अम्ल कम असरदार भेलाक कारण अपराधीसभ नाइट्रिक अथवा सल्फ्युरिक अम्लके बेसी प्राथमिकता देल पावल गेल अछि । अम्लक आक्रमणसँ होमएवला दीर्घकालिन समस्यामे अन्धापन, शरीर आ छालमे कहियो नै मेटाबैवला दाग जका शारीरिक समस्या देखल जाइत अछि तँ समाजमे सेहो पीडितसभके घृणाक नजरसँ देखल जाइत अछि । अखन अम्लक आक्रमण विश्वक प्राय अधिकतर ठामक समस्या छी । सन् १९९० सँ बाद बङ्गलादेशमे महिला विरूद्ध ई अपराध सभसँ बेसी भऽ रहल विभिन्न सर्वेक्षणसभ देखेनए अछि । सन् १९९९ आ सन् २०१३ के बीचमे ३,५१२ बङ्गलादेशी नागरिकसभ ई अपराधक चपेटमे आएल सर्वेक्षण बतौने अछि । यद्यपी युरोप सहित अम्ल आक्रमणक घटना विश्वभरि भऽ रहल अछि मुदा एकर प्रभाव दक्षिण एसियामे विशेष रुपमे कायम अछि ।


text:
प्रारम्भ
युद्धमें हारल सिपाहीके तरह थारुसब मुझ्र्याल छै । यी स्वभाविक देखल जाइछै कि चुनावमें प्रतिस्पर्धा कैरके येल प्रतिनिधिसब सोहो बिना संकोच चाकरीके लेल दौरवरहा कैर रहल्छै । आब त येहेन लागैछै कि सबसे निरीह आ मुँह दुबरा थारु जनप्रतिनिधिसब छै कारण संगे कैलाली क्षेत्र नं. १ से निर्वाचित जनप्रतिनिधी सदरखोर कारागारमें अभियुक्त बन्याल गेल्छै । जकरलेल ने कोनो प्रमाण जुटाबैके जरुरी देखल गेलै ने षडयन्त्र बुनैले मेहनत पर्लै । क्षेत्र नं.१ के जनताके अभिमतउपर खेलवाड भेल स्थितिमें स्वयम्के जनप्रतिनिधी कहाईबला थारुसब कम्तिमें लज्जाबोध करबाके चाही । यी आन्तरिक उपनिवेश संघिय लोकतान्त्रिक गणतन्त्र नेपालके चरित्र बनल स्थितिमें आब राष्ट्रिय मुक्ति क्रान्ति मात्रे राष्ट्रिय उत्पीडनके हल कैर सकैये । तहौसे थारु आब राष्ट्रिय मुक्ति क्रान्तिके अगुवाई करैले वैकल्पिक विचार खोजी करैत विचार, योजना आ संगठनके केन्द्रिकरण ओर डेग बरहाबे पर्लै । यी आत्मगत तयारी के सम्भाव्यता के खोजी सोहो चियै ।
पृष्ठभूमी
थारु आधुनिक नेपाल राज्यके सन्दर्भमें सबसे अधिक चुनौती बनल्छै । दक्षिणी समथर मैदानी भुभागमें पूरबसे पश्चिम तक बसोबास करैकेकारण थारु राणा—शाहके लजैरमें शुरुसे पर्लै । राणाकालमें थारु कल्याणकारिणी सभा गठन भेलै आ शाहकालिन परिवेशमें आपन सांगठनिक जीवन विकास कैल्कै । जब २०४६ साल के जनआन्दोलन मार्फत वहुदलीय व्यवस्था पुनस्र्थापना भेलै तकरवाद जिल्ला जिल्लाके थारु अगुवासब यकरा पार्टीके भोट बैंक बनाबैके लेल तुइल गेलै । तकर परिणाम थारुमें अजिबके बानी बिकास भेलै आ सामाजिक प्रतिरोधी क्षमता ह्रास हैत गेलै । २०५२ सालसे शुरु भेल माओवादी सशस्त्र युद्ध यी राज्यप्रति के थारुके धारणा एकाएक क्रान्तिकारी धारमें पुग्लै । करिब ३ हजारसे अधिक थारु सब क्रान्तिमें जीवन तेज देल्कै आ अखुन्वों १ हजार तीन सयसे अधिक व्यक्ति वेपता छै । दश वर्षे यी संघर्ष मालेमा विचारसे लैस भ्याके थारु राज्यके विपक्षमें लरैत येलै । एक समयमें सोझ, इमानदार आ डरपोक ठहर भेल थारु एकाएक आतंककारी सम्झेलाग्लै । थारुके वस्ती युद्ध मैदान बनैत रहलै । यहेन परिवेश निर्माण भेलै कि २०६२÷६३ के जनआन्दोलनमें लाखौं जनता सडकमें उत्रे लाग्लै । लम्बा संघर्षके दर्वियान नेपाल गणतान्त्रिक मुलुकमें रुपान्तरण भेलै मगर राज्यके औपनिवेशिक चरित्र कायमे राखल गेलै । पहौनका बैर थारुके स्वतन्त्र पहिचान आ सार्वभौमिकताउपर धाबा बोलैत मधेसी बनाबैके दुस्साहस कैल्के । दोसर बैर थारुके राष्ट्रियता दावीसहित संगठीत आन्दोलन कथित अखण्ड नामधारी प्रोक्सी आन्दालनकारी जन्माबैत राज्य दमनके नीति लेल्कै । तकर परिणाम २०७२ भाद्र ७ गते टीकापुर विद्रोह भेलै । टीकापुर विद्रोहके पक्ष विपक्षमें मत निर्माण भेल्छै । राज्यके लजैरमें ‘टीकापुर विद्रोह’ आतंकसे तुलना करैत विभत्स हत्याके रुपमें बुझहाबैके कोशिशमें छै त दोसरओर थारु राजनीतिक घटनाक्रमके रुपमें । सत्य शक्तिके सापेक्षतामें निर्माण हैछै । आ राज्य पुरे बल लगाबैत विभत्स हत्या प्रमाणित करैले चाहैछै । थारु आन्तरिक उपनिवेशसे मुक्ति के लेल यी राष्ट्रिय मुक्ति क्रान्तिके विकसित रुप रहैसे दावी कैर रहल्छै ।
नेपालके सन्दर्भमें फासीवादके चरित्र
नेपाल में वि.सं. १९१० से मुलुकी ऐन मार्फत लागु भेल कानुन प्रावधानके जगमें हिन्दु विधिशास्त्र मार्फत अदालत न्याय कैर रहल्छै आ आर्य वाहुन जातिके रक्षा करनाई धर्म सम्झैछै । नेपाली राष्ट्रवादके नाम ल्याके अखुन फासीवादके जलम दैले उद्यत छै । आर्य वाहुन ‘सर्वश्रेष्ठ’ मान्यता स्थापित करनाई एक किसिमके फासीवाद चियै जकरा प्रमाणित करैले राज्यके मेसिनरी क्रियाशिल बन्याल गेल्छै । अनेक वहानावाजी करैत स्वयम्के स्थापित करैले आर्य वाहुन स्रोतसाधन उपर राज्यके नीति अनुकुल बनावैत लुटखसौट कैर रहल्छै । तहौसे ऊसब असुरक्षित महसुस कैरके सेना आ सुरक्षा बलमें पकड बनाबैले लागल छै । निरन्तरके येहेन क्रियाकलाप विरुद्ध प्रतिरोध सोहो हैत येल्छै । लोकतन्त्रके नाममें लुटतन्त्र संस्थागत कैररहल छै । तकरा राष्ट्रवादके नकाब मार्फत ढाकछोप करने छै ।
एकल पहिचान के प्रतिरोध
‘समृद्ध नेपाल, सुखी नेपाली’ के आडम्बरी रुप एकल पहिचानके स्वरुपमें उच्चारित हैके अर्थ सम्भवतः उपरोक्त सत्ताके सारपक्ष वर्णाश्रम धर्म विधान टिकाबैके कपटपूर्ण नारा चियै । एक भाषा, एक भेष आ एकल संस्कृतिके परिचायक नेपाली राष्ट्रियता जब अलग अलग राष्ट्रियताके अन्य आ आर्य वाहुन राष्ट्रियताके आपन सम्झे लाग्लै त एकल पहिचानके प्रतिरोध करैत वहुल पहिचान स्थापनाके राजनीति शुरु भेलै । नेपाली राष्ट्रियताके लेल यी गम्भिर चुनौती सावित भेलै आ वहुजातीय, वहुसाँस्कृतिक, वहुधार्मिक विविधतायुक्त समग्र अभिव्यक्तिके सार नेपाली राष्ट्र परिभाषित करल्कै मगर वतै वहुलराष्ट्रिय राज्य नेपाल अस्वीकृत भेलै । यी जालझेलके राजनीति गणतान्त्रिक नेपालके औपनिवेशिक चरित्र कायम राखैले उपयोग करल गेलै । २०७२ सालके संविधान यहौसे लोकतान्त्रिक संविधान नै सावित हैले सक्लै ।
‘हाथ दे, साथ दे’ नाराके साथ आब राष्ट्रिय मुक्ति आन्दोलन जारी छै । राष्ट्रिय मुक्ति आन्दोलनके दुइटा लक्ष्य रहल वात ब्रुस स्टिभके सन २००३ में प्रकाशित पुस्तक ‘नेसन्स’ इन पोलिटीक्स एण्ड रेलिजनमें उल्लेख भेल बेञ्चसप आपन लेख ‘ब्रिङ्गीङ इन्डिजिनस बोलिभियन ब्याक इनटु द सेन्टर ः इभो मोरालेस इन्डिजिनिष्ट न्यासनलिज्म’ दोहरेने छै ।
(१) लवका वैधताके आधारसब स्थापित करैके छै, (२) वी (ध्भ) पहिचान करैके छै जे लवका राष्ट्रिय ईकाइ गठन कैरसकैये (पृ. ४२)। यी लक्ष्य प्राप्तिके खातिर नेपालके सन्दर्भमें आशा जगाबैबला विकल्प आ ठोस रणनीतिके जरुरी छै । राष्ट्रिय चेतनाके निर्माण सामाजिक अगुवाके आनिवार्यता हौक आ दोसर नवउदारवादी बजारके चुनौती सामना करैले सामुदायिक अर्थतन्त्रके जग निर्माण करौक । वहुल ‘पहिचान’ के सन्दर्भमें साँगठनिक ढाँचा सैद्धान्तिकरण कैरके व्यवहारिक आ क्रियाशिल संगठन निर्माण हौक जकरा आत्मअनुसाशनमार्फत लोकतन्त्रके प्रत्यक्ष अभ्यासमें कामयावी बन्याल ज्यासके । तकर लेल समुदायके बडिपोलिटीक राष्ट्रिय चेतनाके आधार बैन सकैये । राष्ट्रियता के पुनःउत्थान अभियान एक अनिवार्य शर्त चियै कारण यकर आधार में अधिराज्यात्मकता से सम्बन्धित राष्ट्रियता के जोरल ज्यासकैये ।
निष्कर्ष
थारुमें एजेन्सी निर्माणके प्रक्रिया अगा बरहाबैले राष्ट्रिय चेतना चाही । एजेन्सीके बलमें मात्रे थारु स्वपहिचान आत्मसात कैर सकैये । थारु के आन्दोलन ‘कन्सेसन’ प्राप्तिके खातिर नै भेलै । ‘थारु आयोग’ आन्दोलनके माग कैहियो नै रहै । थारु राजनीतिक रुपमें स्वतन्त्र राष्ट्रियता दावी करैके मतलब यी राज्य के हरेक तह आ अंगमें साझेदारी खोजी कैल्कै । यी औपनिवेशिक चरित्रके अन्त्यके आह्वान रहै । लोकतन्त्र आ सामाजिक न्याय प्रत्याभूतिके अभ्यास रहै । सारमें कहल जाय त लवका समाजके निर्माण के ओर रहल यात्रा रहै । यात्रा जारी छै आ वहुलराष्ट्रिय राज्य नेपालके स्थापना एकटा विकल्प चियै ।
अन्तमें जब कुनै ज्ञानी आ निहित स्वार्थ बीच टकराव हैछै, स्वार्थीके जीत हरदम हैछै कारण ज्ञानके बलमें ईमान जोरल आबैछै आ स्वार्थीसंगे इमानके हत्या । अखुन जे कारण देख्याके आर्य वाहुनसब राज्य करैले सक्षम ठहर भेल्छै, अन्ततः लोकतन्त्र के ईमान हत्या भ्यारहल्छै । वर्णाश्रम धर्म विधानके जगमें जे हेजिमोनी निर्माण करल गेलै आब तकर विपरित हेजिमोनी निर्माण करनाई जरुरी छै । तकर खातिर समावेशिताके मान्यता विपरित नयाँ अवधारणा चाही जे समुदायके बडिपोलिटीक संरक्षण कैर सकैये । अर्थात् सत्ताके विकल्प देबेसकैये । तहौसे यतेका खेलके नियम बदल्नाई अनिवार्य ठहर भेल्छै । यकरा यथास्थितिमें राखैके बदला राष्ट्रिय मुक्तिके मान्यता बमोजिम उठल आन्दोलनसब भित्तर नयाँ किसिमके हौसला आ प्रतिबद्धता चाही जकरमार्फत राष्ट्रिय उत्पीडनसे मुक्तिके सपना साकार बन्याल जेतै । विकल्प सहितके विद्रोह एकटा रणनीतिक उपाय भ्यासकैये जकरा पुरा करैले विकल्पमें आधारित योजना आ विचार बोकैवला संगठन हौक । आब प्रोक्सी बैनके मधेसी आन्दोलन जखा दुर्दशा वेहोरैके नै छै ने भावनात्मत आन्दोलन मार्फत क्रीमि लेयर बन्याके अन्तमें क्रीमि लेयरके भरयाङ् । क्रीमि लेयरके स्वार्थ पुरा करैले आब कोइयो ने बलिदानी करौक !


text:
हमर ईमेल:-hellomithilaa@gmail.com
नवका- पुरनका लेख सर्च करु...
केहन छी अहां ?
केहन छी ? सभ कुशल-मंगल अछि कि नहि ? हमर त एम्हर पिछला 20-25 दिन सं एहन हाल जे दू दिन नीक त चारि दिन खराब. एकदम सं पछारने छल. प्रेस क्लब चुनाव सं पहिने सं गड़बड़ चलि रहल अछि. बीच मे कनि नीक भेलाह पर ऑफिस चलि गेलाह सं हरारत आओर बड़ि गेल. एम्हर किछ दिन सं एहन जे भोर मे उठतहि आओर पेपर लsक बैसितहि नाक सं टप-टप पानि खसय लागय. किछ छींक सेहो. एलर्जी के एकटा दवाई अछि हैट्रिक. एकर एकटा टैबलेट खएला पर राहत मिलैत छल. एक दिन बिना दवा खएने ऑफिस चलि गेलहुं. नाक सं टप-टप गिरैत पानि के पोछैत-पौछैत परेशान भ गेलहुं. लोक सभ कहलक जे ऑफिस के बाहर मदर डेयरी के पास होमिओपैथ के एकटा नीक डॉक्टर छथिन्ह हुनका सं देखा लेल जाउ. गेलहुं त पता चलल जे ओ सांझ पांच बजे अएताह. हम कहलौं जे किछ देर के लेल कि दवा खा कs रोग के रोकल जाए. डॉक्टर साहेब पानि बहैत आओर छींक मारैत देखथिन्ह त सही दवा होएत. मुदा कि कहुं. ओहि डॉक्टर साहेब के दवा खाएते आओर जोर भ गेल. ढौं- ढौं वाला खांसी भ गेल...101 बुखार सेहो भ गेल. अगिला दिन भर परेशान रहलौं. जखन बर्दाश्त नहि भेल त बाबा रामदेव के पतंजलि चिकित्सालय मे सेहो देखएलौं. मुदा आयुर्वेदिक दवाई सं सेहो किछ नहि भेल... बुखार 102 पर चलि गेल. कमजोरी एतेक जे बिछावन सं उठल नहि जाए. तखनो दू दिन तक दवाई जारी रखलौं. हारि कs अंग्रेजी दवा शुरू करलौं. कारपोल सं बुखार के कम भेल आओर हैट्रिक सं छींक ठीक अछि. एकटा आओर टैबलेट खा रहल छी फैक्सिन.
आब किछ टनमनाएल छी. नीक भेलाह पर नेट पर बैसलौं. काल्हि सं ऑफिस सेहो जाएब. बेसि दिन छुट्टी पर सेहो नहि रहि सकय छी. अहां सभ अपन हाल चाल लिखब...सभ किछ केहन चलि रहल अछि?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मणिभूषण राजू
दरभंगा । मैथिल मंच आ विश्व आयुर्वेद परिषद क मिथिला प्रभाग कए संयुक्त तत्वावधान में एक दिवसीय नि:शुल्क आयुर्वेदिक चिकित्सा जाँच शिविर के आयोजन गेहुँमी के वैदेही नगर क नवनिर्मित पार्क में कयल गेल।
शिविर में वैद्य गणपति नाथ झा के नेतृत्व में अनेकों विशेषज्ञक द्वारा ढ़ाई सौ सँ बेसी लोक के आरोग्य परामर्श देल गेल। प्रमुख चिकित्सक सबमें वैद्य गणपति नाथ झा, वैद्य जगदीश शाह (वरीय चिकित्सक दरभंगा), वैद्य राजेश्वर दूबे (प्रोफेसर महारानी रमेश्वरी आयुर्वेदिक कालेज, दरभंगा), वैद्य अमरनाथ मिश्र (विश्व आयुर्वेद परिषद, बिहार के चिकित्सा प्रकोष्ठ पटना), वैद्य आनंद मिश्र (व्याख्याता (एस.एम.एस.जे.एस.सी.एच, भिखारी चौक, छपरा)
आदि आरोग्य परामर्श देलथि आ डाबर इंडिया लिमिटेड के तरफ सँ ए.एस.ओ. डा. कमलेश कुमार सिंह, संजय कुमार झा, एवं रौशन कुमार पाण्डेय जी ब्लड प्रेसर, मधुमेह आदि के नि:शुल्क जाँचक संग किछु विशेष रोग सबलेल नि:शुल्क दवाई उपलब्ध करबाओल गेल। जांच शिविर में प्रमुखतया उदरविकार सँ पीड़ित (पेट से संबंधित) रोगी ज्यादा देखल गेल आ संग में चर्मरोग, गठिया, जोड़दर्द, श्वांस आदि के समस्या सबसँ ग्रसित अनेक रोगी सबहक संख्या देखल गेल।
दरभंगा आ आसपासक क्षेत्र में एहि शिविर के लय क विशेष उत्साह देखल गेल। दरभंगा, मधुबनी आ सीतामढ़ी सँ लोक शिविर में आरोग्य परामर्श लेबय लेल आयल छलाह। मिथिला मैथिली अभियानी डा. बैद्यनाथ चौधरी ‘बैजू’ , इतिहासविद डा. अयोध्या नाथ झा, मधुबनी सँ वरिष्ठ समाजसेवी श्री प्रफुल्ल चन्द्र झा , सीतामढ़ी सँ आनंद मोहन भारद्वाज, पटना सँ श्रीमती नगीना मिश्रा, श्री आशीष चौधरी, श्री प्रदीप कुमार के संग सैकड़ों गणमान्य लोक आरोग्य परामर्शक लाभ लेलथि।
मैथिल मंचक समस्त टीम, विश्व आयुर्वेद परिषदक सदस्यगण के संगहि लक्ष्मीनगर के वार्ड पार्षद श्री सोहन यादव, शिवधाराक वार्ड पार्षद लालाभाई , आलमनगर वार्ड पार्षद श्री गौरी मंडल, वरिष्ठ समाजसेवी श्री इन्द्र कुमार झा मार्गदर्शन संग आयोजन में सहयोग कयलन्हि। कार्यक्रम स्थलक उपलब्धता, आगंतुक चिकित्सकगण आ अतिथिगणक स्वागत सम्मान संग कार्यक्रम के सफल बनेबाक लेल पार्षद श्री सोहन यादव के विशेष धन्यवाद आयोजक वैद्य गणपति नाथ झा के द्वारा ज्ञापित कयल गेल।
ज्ञातव्य हुए कि गेहुँमी गामक वैदेही नगर में दरभंगा नगर निगम द्वारा भव्य पार्कक निर्माण भय रहल अछि। आयोजन में उपस्थित प्रबुद्धजन के संग स्थानीय लोक सब मिलकय एहि पार्क के नामांकरण पर सेहो संक्षिप्त चर्चा कयलनि आ माननीय डा. बैद्यनाथ चौधरी ‘बैजू’ और मिथिला अभियानी डा. अयोध्यानाथ झा , वैद्य गणपति नाथ झा, वरिष्ठ समाजसेवी श्री प्रफुल्ल चन्द्र झा सबगोटे मिलकय एहि पार्कक नाम “मिथिला केसरी बाबू जानकीनन्दन सिंह” के नाम पर करबाक प्रस्ताव देल गेल जेकर उपस्थित समस्त लोकसब एकमत सँ समर्थन कयलथि आ एहि प्रस्ताव के अमल में लाबयलेल आगा नियमतया कार्रवाई करबाक प्रतिबद्धता जतौलनि।
विदित हो जे मिथिला केसरी बाबू जानकीनन्दन सिंह मिथिला के सबसँ समर्पित आ मजबूत नेता के संग दरभंगा डिस्ट्रिक्ट बोर्ड के पहिल अध्यक्ष सेहो छलथि। ई एकटा विडंबना अछि कि आई हिनकर नाम पर दरभंगा में एकटा स्मारक या कोनो स्थल नहिं अछि। एहन स्थिति में केवल दरभंगा टा नहिं समस्त मिथिलाक लोकक लेल गर्वक बात होयत अगर दरभंगा नगर निगम द्वारा बनाओल जा रहल पहिल आधुनिक पार्कक नामांकरण मिथिला केसरी स्व. बाबू जानकीनन्दन सिंह के नाम पर होई।


text: पटना। राज्य मे आब मात्र बाढ़ नियंत्रण आ कटाव निरोधक काज क योजना नहि बनत। बाढ़ नियंत्रण योजना कए सुखाड़ स जोड़ल जाइत। एकरा लेल बिहार जल प्रबंधन निगम क स्थापना होइत। पूर्व राष्ट्रपति एपीजे अब्दुल कलाम क सुझाव पर बाढ़ क पानी क उपयोग सुखाड़ स निबटने मे होइत। एकरा अलावा तालाब आ पोखर कए पुनर्जीवित कएल जाइत। नेपाल स निकलल नदी स होबै वाला तबाह कए रोकबाक लेल जल संसाधन विभाग मात्र बाढ़ नियंत्रण क लेल योजना बनाउल जाइत अछि। एहि पर प्रति वर्ष करोड़ों टका खर्च हेबा क बावजूद स्थिति ज्यों क त्यों रहैत अछि। पूर्व राष्ट्रपति विशेषज्ञ स सलाह-मशविरा क बाद जल संसाधन विभाग क विशेषज्ञ कए सुझाव देलथि जे जल प्रबंधन क माध्यम स ओ पानी क इस्तेमाल करे। एकरा लेल सरकार बिहार जल प्रबंधन सिस्टम बनबाक प्रस्ताव देने छल। पूर्व राष्ट्रपति एकरा संशोधित करि बिहार जल प्रबंधन निगम बनबाक सलाह देलथि अछि। गांव आ शहर मे कई साल स निर्मित पोखर आ तालाब कए अधिग्रहण स मुक्त करबाक जिम्मेदारी सेहो प्रस्तावित निगम कए सौंपबाक अछि। जल संग्रह क पुरान स्रोत क अतिक्रमण स कई क्षेत्र मे भू-गर्भ जल नीचे चलि गेल अछि। विशेषज्ञ चिंता जतइलक अछि जे समय रहैत ध्यान नहि देल गेल त पेयजल क समस्या उत्पन्न भ जाइत। सतही जल क उपलब्धता बनल रहै पर भू-गर्भ जल क कोनो कमी नहि रहल। उत्तर बिहार क पैघ हिस्सा मे जलजमाव क समस्या नहि रहत। एकर उपयोग मत्स्यपालन, मखाना आ सिंघाड़ा क खेती मे करबाक का सुझाव देल गेल अछि। विशेषज्ञ क अनुसार पैघ पाइप क माध्यम स उत्तर आ दक्षिण बिहार कए जोड़बाक आवश्यकता अछि। एहि स उत्तर बिहार क नदी मे पानी क अधिकता रहै पर पाइप स दक्षिण बिहार मे बहाव कएल जा सकैत अछि। एहि कलेल नहर क निर्माण क आवश्यकता बताउल गेल अछि। एहि स नवादा, गया, औरंगाबाद, कैमूर आ जमुई जिला कए सुखाड़ स मुक्ति भेट जाइत। एहि कए आपदा मानि करि 100 पैकेज मे काज करबाक सलाह देल गेल अछि।


text:
नई दिल्ली। पर्यटन मंत्रालय लेल बिहार शायद एखनो पर्यटक योग्य जगह नहि अछि ताहि लेल मंत्रालय अपन सूची मे बिहार कए शामिल करबा स परहेज करि रहल अछि। इ आरोप कोनो 10-20 साल पहिने कैल गेल व्यवहार पर नहि लगाउल जा रहल अछि, बल्कि हाल मे कनाडा मे भेल एकटा आयोजन मे बिहार कए भारत क सूची स हटेबा पर लागि रहल अछि। पर्यटन मंत्रालय, भारत सरकार पिछला सप्ताह कनाडा आ अमेरिका मे एकटा रोड शो क आयोजन केने छल। दूनू देश मे भारतीय पर्यटन कए बढ़ावा देबा लेल आयोजित कैल गेल एहि रोड शो मे बिहार कए छोडि कए सबटा प्रमुख राज्य कए निमंत्रण देल गेल। ओना त पर्यटन मंत्रालय क बिहार संग पक्षपात करबाक लंबा इतिहास रहल अछि, मुदा इ ताजा उपेक्षा कोनो नजरि स तर्कसंगत नहि लागि रहल अछि। केंद्र क इ उपेक्षा तखन अछि जखन बिहारक चर्च पूरा दुनिया मे भ रहल अछि आ बिहार मे पर्यटकक संख्या मे पिछला पांच साल स सर्वाधित बढोतरी देलखल जा रहल अछि। एकर बावजूद केंद्रीय पर्यटन मंत्रालय क उपेक्षाक हद अछि जे टूरिस्म स्पॉटक टॉप-टेन स बिहार गायब करि देल गेल अछि। जखनकि बोधगया आ राजगीर अंतरराष्ट्रीय आ राष्ट्रीय स्तर पर 23 फीसदी स बेसी पर्यटक कए अपना दिस आकर्षित केलक अछि। वेबसाईट पर बिहार क हाल इ अछि जे एकर ट्रेवल डाइरेक्ट्री मे बिहार क एकटा होटल क नाम सर्च नहि होइत अछि, आइटीडीसी क होटल आन राज्यक अपेक्षा बिहार मे काफी कम अछि। उत्तर बिहार आ पूर्वी बिहार मे त पर्यटन मंत्रालयक एक टकाक निवेश नहि देखल जा सकैत अछि। उपेक्षाक हालत इ अछि जे बेवसाइट पर बिहार राज्य सर्च करब त केवल पाँचटा शहर बाँका, बोधगया, पटना, राजगीर, सिकंदरा आ वैशाली क नाम अबैत अछि। एहि पांचटा शहरक चुनाव कोन आधार पर भेल इ बुझब कोनो बिहारी लेल कठिन अछि। एहि सूची मे यूनेस्को क विश्व विरासत क सूची मे आयल नालंदा आ दुनियाक सबस पुरान विश्वविद्यालय मे स एक विक्रमशिला विश्वविद्यालय एहि सूची स बाहर क देल गेल अछि। जखन कि पावापुरी आ सीतामढी सन जगह कए सेहो एहि मे शामिल करबाक चाहैत छल। मुदा महल आ पोखरिक शहर दरभंगा हुए बा सिल्क सिटी भागलपुर एहि मे कोनो शहर शामिल नहि कैल गेल। ओना राज्य सरकार अपन प्रयास स बिहार पर्यटन मे एहि वर्ष 10 फीसदी क विकास दर दर्ज केलक अछि। 2011 क सर्वे क अनुसार 2011-12 मे कुल 1.27 करोड़ पर्यटक बिहार एलथि जाहि मे 5.27 लाख पर्यटक केवल बुद्ध सर्किट लेल आयल छलाह। पिछला पांच साल स बिहार मे गोवा स बेसी पर्यटक आबि रहल छथि। एहन मे एक दिस बिहार कए देखबा लेल बिहार मे विहार करबा लेल देश-विदेश क लोक बिहार कए प्रमुखता द रहल अछि मुदा पर्यटन मंत्रालय लेल बिहार विहार योग्य नहि अछि। भारत सरकार क पर्यटन मंत्रालय क उपेक्षापूर्ण व्यवहार स बिहार मे पर्यटनक विकास कए समुचित गति नहि भेट रहल अछि। बिहार मे करीब 20टा एहन स्थान अछि जे विश्व स्तर पर पर्यटक कए आकर्षित क सकैत अछि, एकर विकास करबाक बदला मे पर्यटन मंत्रालय बिहार क पर्यटन कए अंतरराष्ट्रीय मानचित्र स गायब करबा मे लागल अछि। पर्यटन मंत्रालय बिहार क पर्यटन विभाग कए अपन सूची स बाहर जरूर क सकैत अछि, मुदा बिहार केंद्र क भरोस स कोनो योजना तैयार नहि क रहल अछि ताहि लेल पर्यटनक विकास तेज गति स नहि मुदा धीरे-धीरे जरूर भ रहल अछि। एहन मे सवाल अछि भारत क इतिहास बिहार भ कए जाइत अछि, भारत क नक्शा मे बिहार क स्थान दिल क जगह पर अछि, दिल क बिना सम्पूर्ण शरीर क कोनो अस्तित्व नहि होइत अछि, बिहारक इतिहास कए नजरअंदाज कए भारतक कोनो इतिहास लिखल नहि जा सकैत अछि, एहन मे केंद्र सरकार क पर्यटन मंत्रालय कोन आधार पर अपन सूची स बिहार पर्यटन कए बाहर क देलक अछि इ बुझब कठिन अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
नवका- पुरनका लेख सर्च करु...
मधुबनी लिटरेचर फेस्टिवल के भेल रंगारंग शुरुआत
मधुबनी लिटरेचर फेस्टिवल के आई, मंगलदिन राजनगर राज कैंपस में रंगारंग शुरुआत भेल। पद्मश्री गोदावरी दत्त जी द्वीप प्रज्वलित क फेस्टिवल के शुरुआत केलीह। उद्घाटन सत्र के बाद शैक्षणिक न्याय, मिथिलाक
स्थानीय इतिहास, मैथिली भाषा आ संबद्ध बोली, पानि: पोखरि-रजोखरि सत्र कर आयोजन शुरू भेल। सांझ मे हरिनाथ झा जीक ध्रुपद गायन आओर पण्डित सुब्रतो डे जीक सितार वादन के कार्यक्रम अछि।
25 दिसंबर के मैथिली साहित्य समीक्षा: ठओर आ ठाम, मिथिलाक्षर: नबका बाट,स्थानीय संगीत आ कला-परपंराक चुनौती, मैथिली कथा साहित्य, मैथिली उपन्यास: दशा ओ दिशा, सांस्कृतिक परिदृश्य में डयोढीक अवदान, इस्लामी बौद्धिक परंपरा, मैथिली नाटक आ रंगमंच: आजुक परिदृश्य, स्पीक अप मिथिला, सिनेमा: गामक घर - पदार्पण आ विमर्श विषयक सत्रक आयोजन होएत। सांझ मे वीणा सी शेषाद्रि जीक भारतनाट्यम आ डॉ रंजन कुमार जीक वायलिन वादन होयत।
तेसर दिन 26 दिसंबर के राजनगर संग सौराठ मे सेहो कार्यक्रम होयत। राजनगर मे हेरिटेज फोटो वॉक आ भारतीय वाडंगमय मे सीता पर चर्चा होएत। सौराठ मे पुनरूत्थान पर विमर्श के संग पंजीक विविध पहलू आ संरक्षण पर विद्वान सभ अपन बात राखताह। सौराठ मे काव्य संध्या केर आयोजन कयल गेल अछि। राजनगर मे डॉ दीपेश विशनावत जीक गजल संध्या होएत।
अंतिम दिन 27 दिसंबर के राजनगर मे कोहबर: मिथिलाक चित्रकलाक परिदृश्य, आंदोलन: मिथिला-मैथिली, मैथिली कविताक वर्तमान स्वरूप, मिथिलाक दर्शन परंपराक अवसान पर चर्चा होयत।
-राजनगर सं नेहा गुप्ता
स्थानीय इतिहास, मैथिली भाषा आ संबद्ध बोली, पानि: पोखरि-रजोखरि सत्र कर आयोजन शुरू भेल। सांझ मे हरिनाथ झा जीक ध्रुपद गायन आओर पण्डित सुब्रतो डे जीक सितार वादन के कार्यक्रम अछि।
25 दिसंबर के मैथिली साहित्य समीक्षा: ठओर आ ठाम, मिथिलाक्षर: नबका बाट,स्थानीय संगीत आ कला-परपंराक चुनौती, मैथिली कथा साहित्य, मैथिली उपन्यास: दशा ओ दिशा, सांस्कृतिक परिदृश्य में डयोढीक अवदान, इस्लामी बौद्धिक परंपरा, मैथिली नाटक आ रंगमंच: आजुक परिदृश्य, स्पीक अप मिथिला, सिनेमा: गामक घर - पदार्पण आ विमर्श विषयक सत्रक आयोजन होएत। सांझ मे वीणा सी शेषाद्रि जीक भारतनाट्यम आ डॉ रंजन कुमार जीक वायलिन वादन होयत।
तेसर दिन 26 दिसंबर के राजनगर संग सौराठ मे सेहो कार्यक्रम होयत। राजनगर मे हेरिटेज फोटो वॉक आ भारतीय वाडंगमय मे सीता पर चर्चा होएत। सौराठ मे पुनरूत्थान पर विमर्श के संग पंजीक विविध पहलू आ संरक्षण पर विद्वान सभ अपन बात राखताह। सौराठ मे काव्य संध्या केर आयोजन कयल गेल अछि। राजनगर मे डॉ दीपेश विशनावत जीक गजल संध्या होएत।
अंतिम दिन 27 दिसंबर के राजनगर मे कोहबर: मिथिलाक चित्रकलाक परिदृश्य, आंदोलन: मिथिला-मैथिली, मैथिली कविताक वर्तमान स्वरूप, मिथिलाक दर्शन परंपराक अवसान पर चर्चा होयत।
-राजनगर सं नेहा गुप्ता
सदस्यता लें टिप्पणियाँ भेजें (Atom)


text:
जनता दल (युनाइटेड) के महासचिव केसी त्यागी आय शुक्रवार दिन कहला कि हार्दिक पटेल नीतीश कुमार क' गुजरात अएबाक आमंत्रण भेजना छैथ। मराठा क्रांति मोर्चा, गुर्जर आंदोलन आर जाट महासभा सेहो नीतीश कुमार क' अप्पन - अप्पन प्रदेश म' आमंत्रित केना अछि आर हुनका नेतृत्व म' आस्था प्रकट करैत अभिनंदन करबाक प्रस्ताव देना अछि।
उल्लेखनीय अछि कि राजगीर म' जनता दल (युनाइटेड) के हाल म' भेल राष्ट्रीय परिषद केर बैठक म' पार्टी अध्यक्ष नीतीश कुमार पाटीदार (पटेल), मराठा, गुर्जर आर जाट सभक आरक्षण केँ मांग क' जायज ठहरेना छलाह।
केसी त्यागी कहला कि पाटीदार आंदोलन केर नेतृत्व क' रहल हार्दिक पटेल, मराठा क्रांति मोर्चा के संयोजक ब्रिगेडियर सुधीर सामंत, जाट महासभा के डॉ. यदुवीर सिंह आर राजस्थान गुर्जर आंदोलन के संयोजक हिम्मत सिंह नीतीश कुमार के ओहि बयान केर स्वागत केलन्हि, जाहि में ओ पाटीदार, गुर्जर, मराठा आर जाट समाज केँ आरक्षण आंदोलन केर समर्थन केना छलाह।


text:
एतबहि त कनियाँ बजली ताहि पर साउस लोहछि कऽ तऽ गोबरक चोत छियै तऽ हम कि करियौक उठा कऽ फेक दियौक कि सैह हमर काज अछि कि ? एतय एलहु आ जूति चलबऽ लगलहु से नहि चलत हमरा लग से बुझि लियौ !
कनियाँ पूणः सिनेह पूर्वक बजलि हम जे नहि कहैत छियैन ! तखन कि कहैत छी अहाँ यई ? अहाँ हमरा पढ़ायब से हम पढ़ि लेव ? ओ तऽ हमर छौड़ा'क अहाँ माय नोन पढ़ा क खुआ देलक नहि त हम - - - - - गांउक लोक हमरा चिन्हैत अछि !
कहलियैन जे काल्हि करवा चौथक पावनि छियै से कने ओकर समान सब ओरियौन क दितथिन कनियाँ बजली !
साउस :- एंऽ यऽइ इ कोन गोबरक चोत नवका पावनि उखरलइ यऽइ हमर साठि - पैंसठ वरखक वयस भेल आय धड़ि नहि गोबरक चोत पावनि संऽ भेंट भेल आ अहाँ नैन्ह दिनक नहि भेलहु कि हमरे पावनिक ज्ञान देवह लगलहु कि ना छियै !
~ नय यई माँ हम हिनका किआक जे छय से - - - -
~ तखन कि छियै इ गोबरक चोत ? आंय
~ इ पावनि जे सधवा स्त्रीगण अपन पति संऽ सिनेह करैत अछि से हुनक पैघ ओर्दा'क लेल करैत अछि !
~ अच्छ अहाँ'क इ कहवाक मतलव अछि जे हम अहाँ'क ससुर सऽ सिनेह नहि करैत छलहु आ नहि करैत छी सैह ने ? एलहु आ हमरा संग अराइर शुरु क देलहु किने ? अहाँ'क सैह मोन अछि तऽ हम आइये बउआ कऽ मोबाइल क'के कहैत छियै अहाँ'क ओतहि लऽ जायत आ ओतय भड़ि मोन सिनेह आ गोबरक चोत पावनि करैत रहब ! हं एकटा बात कान खोलि कऽ सूनि लिऽ एतऽ ओ सब नहि चलत हमरा लग फूसिंयाहु के से बुझि के राखू !
~ आब हिनका के बूझेतनि ?
~ तऽ अहाँ मूने जे - जे अहाँ कहब से - से हम करैत रहब की !
आब पूतहु बेचारी कि करतिह चूपे रहनहि भल बुझलथि साउस त बात सुनतथि नहिए तखन व्यर्थे कलह !
वी०सी०झा"बमबम"
कैथिनियाँ


text:
कलकत्ता: मध्य कोलकाता स्थित ऐतिहासिक महाजाति सदन प्रेक्षागृह मे कोकिल मञ्च केर 24म वार्षिकोत्सवक अवसर पर मैथिली नाटक 'अलख निरंजन' केर मंचन भेल. अरविन्द अक्कू लिखित एहि नाटकक निर्देशन गंगा झा कयलनि. कार्यक्रमक आरम्भ विद्यापति कें स्मरण करैत गोसाओनिक गीत जय जय भैरवि सं भेल. गीत मंचक सुपरिचित कलाकार किरण झा, रंजीत कुमार झा ओ सचिव नबोनारायण मिश्र संगहि गओलनि. तत्पश्चात मैथिल उद्योगपति कामदेव झा, शिक्षाविद भोगेन्द्र झा ओ मंचक अध्यक्ष जीबेन्द्र मिश्र अपन बात रखलनि. विदित हो जे अगिला आयोजन कोकिल मञ्च केर रजत जयन्ती वर्ष पर होयत. ताहि हेतु उपस्थित वक्ता लोकनि बेस उत्साहित देखल गेलाह. रंगकर्मी किरण झा अपन वक्तव्य रखैत कहलनि जे मैथिली रंगमंच कें जिया क' रखबा हेतु कोकिल मञ्च सजग अछि. नबोनारायण मिश्र अपन बक्तव्य मे कहलनि जे कोकिल मञ्च एतेक वर्ष मे गंगा झा केर निर्देशन मे लगातार नाट्य मंचन करैत आबि रहल अछि आ एहि सं मैथिली रंगकर्म कें बहुत बेसी बल भेटल अछि. ओ कहलनि जे हम सभ आगुओ अपन लक्ष्य पर अग्रसर रहब. कोकिल मञ्च केर उपाध्यक्ष रहल नरेंद्र कुमार झा केर मृत्यु पर किछु क्षणक मौन राखि शोक प्रकट कयल गेल.
भोरहि सं होइत बरखा सं कार्यक्रम शुरू होमय मे विलम्ब भेल आ दर्शक गंगा झा केर चुटुक्का केर बेस आनंद नहि ल' सकल. ज्ञात हो जे गंगा झा केर मैथिली चुटकुल्ला कोकिल मञ्च केर कार्यक्रमक मुख्य आकर्षण रहैत अछि. हालांकि गंगा झा जे समय भेटलनि किछु चुटकुल्ला सुनओलनि. अंजना इस्सर ओ विजय इस्सर गीत संगीत प्रस्तुत कयलनि. होलीक गीत सेहो गाओल गेल जे दर्शक बहुत बेसी पसीन कयलक. समय विपरीत रहितहुं प्रेक्षागृह मे पर्याप्त दर्शक उपस्थित छलाह जे स्पष्ट संकेत अछि जे नाट्यप्रेमी केर कोनो कमी नहि अछि.
भोरहि सं होइत बरखा सं कार्यक्रम शुरू होमय मे विलम्ब भेल आ दर्शक गंगा झा केर चुटुक्का केर बेस आनंद नहि ल' सकल. ज्ञात हो जे गंगा झा केर मैथिली चुटकुल्ला कोकिल मञ्च केर कार्यक्रमक मुख्य आकर्षण रहैत अछि. हालांकि गंगा झा जे समय भेटलनि किछु चुटकुल्ला सुनओलनि. अंजना इस्सर ओ विजय इस्सर गीत संगीत प्रस्तुत कयलनि. होलीक गीत सेहो गाओल गेल जे दर्शक बहुत बेसी पसीन कयलक. समय विपरीत रहितहुं प्रेक्षागृह मे पर्याप्त दर्शक उपस्थित छलाह जे स्पष्ट संकेत अछि जे नाट्यप्रेमी केर कोनो कमी नहि अछि.
परदेश सं घुरि गाम आयल युवा केर आँखि मे ग्राम विकास केर सपना ओ सपना कें पूरा करबाक जद्दोजहद आ एकर संग किछु ग्रामीण केर कुटचालि आदि सभक समिश्रण देखल गेल अरविन्द अक्कू केर नाटक अलख निरंजन मे. निर्देशक गंगा झा स्वयं अलख निरंजन केर भूमिका मे रहैत छथि जे खुफिया अधिकारी रहैत अछि आ तांत्रिक भेख मे ग्रामीणक बीच रहैत अछि. तांत्रिक अंत धरि सस्पेंस बनौने रखबा मे सफल रहैत अछि. नाटकक पृष्टभूमि एकरा पहिल दृश्य सं दर्शक कें अपना सं जोड़ि लेइत अछि. नाटक केर संवाद आदि बेस चोटगर अछि आ अंतिम दृश्य धरि दर्शक कें अपना सं जोड़ने रखबा मे सफल अछि. गंगा झा केर निर्देशन मे नाटक आओर बेसी उभरि क' मंच पर आयल आ बेर बेर दर्शकक ताली प्रेक्षागृह मे गुंजैत रहल.
गंगा झा केर निर्देशन मे मंचित एहि नाटक मे गंगा सहित रंजीत कुमार झा, प्रकाश मिश्र, राजीव मिश्र, उग्रकांत मिश्र, आनंद किशोर ठाकुर, तारकेश्वर चौधरी, मिथिलेश मिश्र, राहुल कुमार झा, सुधा चन्द्र झा, संजय ठाकुर, सुश्री मानसी, श्रीमती माला विभिन्न भूमिका अदा कयलनि. नाट्य कलाकार लोकनि दर्शक पर अपन अभिनयक छाप छोड़बा मे सफल रहलाह. (Report: मिथिमीडिया ब्यूरो)
गंगा झा केर निर्देशन मे मंचित एहि नाटक मे गंगा सहित रंजीत कुमार झा, प्रकाश मिश्र, राजीव मिश्र, उग्रकांत मिश्र, आनंद किशोर ठाकुर, तारकेश्वर चौधरी, मिथिलेश मिश्र, राहुल कुमार झा, सुधा चन्द्र झा, संजय ठाकुर, सुश्री मानसी, श्रीमती माला विभिन्न भूमिका अदा कयलनि. नाट्य कलाकार लोकनि दर्शक पर अपन अभिनयक छाप छोड़बा मे सफल रहलाह. (Report: मिथिमीडिया ब्यूरो)
Tags: हालचाल


text:
विराटनगर: अन्तर्राष्ट्रीय कवि सम्मेलन-2015 केर आयोजन नेपालक विराटनगरमे बीतल शनिदिन भेल. एहि सम्मेलनमे मैथिली कार्यकर्ता, कवि, विचारक लोकनि भाग लेलनि. एहि कार्यक्रममे देश-विदेशसं आएल भाषाप्रेमी अपन विचार प्रकट केलनि. एहि कार्यक्रमक लाइव प्रसारण इंटरनेटक माध्यमसं भेल.
प्राज्ञ रमेश रंजन, प्रज्ञा परिषद् सदस्य, नेपाल संगीत तथा नाट्य प्रज्ञा प्रतिष्ठान, काठमांडु तथा सुप्रसिद्ध मैथिली गीतकार सियाराम झा सरस केर संयुक्त प्रमुख आतिथ्य तथा मैथिली सेवा समितिक अध्यक्षा डा. एस. एन. झा केर अध्यक्षतामे संपन्न एहि समारोहक प्रथम सत्रमे 'मैथिलीक वर्तमान अवस्था - राज्यक योगदान आ उपेक्षा' विषय पर केन्द्रित रहल. एहि सत्रमे लगभग 65 वक्ता द्वारा विचार व्यक्त केलनि.
दोसर सत्रमे देश-विदेशसं पधारल कविक सहभागिता संग कवि-गोष्ठी केर आयोजन कएल गेल छल. एहि सत्रक अध्यक्षता सहरसासँ आएल मैथिली कवि अरविन्द मिश्र 'निरज' कएलनि. कवि गोष्ठीमे युवा कवि-कवियित्रीकें अवसर देल गेल.
तेसर सत्रमे मैथिली गजलक सुन्दर प्रस्तुति संग कार्यक्रमक प्रमुख अतिथि आ प्रसिद्ध गीतकार सियाराम झा सरस द्वारा कएल गेल छल. हिनक अतिरिक्त पवन नारायण, सुनील पवन, दिया चौधरी, प्रीति झा, धीरेन्द्र प्रेमर्षि, सुभाषचन्द्र झा, देवांशी चौधरी, भावना चौधरी, अम्बिका चौधरी तथा प्रवीण नारायण चौधरी द्वारा विभिन्न स्वादक मैथिली गीत प्रस्तुत कएल गेल.
अन्तर्राष्ट्रीय मैथिली कवि सम्मेलन-2015 द्वारा घोषित सम्मान पत्र सहरसामे पत्रकारिता करैत मैथिली भाषा ओ मिथिला संस्कृति प्रति समर्पित योगदान करनिहार कन्हैयाजी, कुमार आशीष आ सुभाषचंद्र झाकेँ भारतीय राजदूतावास अधिकारी पीके चालियाक हाथसँ सम्मान देल गेल. एहि कार्यक्रममे सहभागी लोकनिकेँ प्रशस्ति पत्र प्रदान कएल.
एहि कार्यक्रमक मध्यमे मैथिली जिन्दाबाद डॉट कॉम- समाचार पोर्टलक उद्घाटन कएल गेल छल. मिथिला डायरेक्ट्री 2015 केर विमोचन मंचासीन अतिथि लोकनि द्वारा कएल गेल. संगहि काञ्चीनाथ झा किरणकेँ समर्पित मिथिलाक्षर किरण फोन्ट्स केर विमोचन मैथिली फाउन्डेशनक संस्थापक कौशल कुमारक उपस्थितिमे रमेश रंजन व धीरेन्द्र प्रेमर्षि द्वारा कएल गेल.
सैकड़ो अभियानी, रचनाकारक उपस्थिति एहि कार्यक्रमकें विलक्षण बना देलक. देश-विदेशक एतेक मैथिलीप्रेमी एक मंचपर संभवतः पहिल खेप जमा भेल छलाह. ओना एहिसं पहिने पटनामे लिटरेचर फेस्टिवलमे सेहो एहिना जमघट देखल गेल छल.
(रिपोर्ट : अमित आनंद / फोटो : चिन्मय एन सिंह)
Tags: हालचाल हालचाल : ओहिपार


text:
10 सं 22 किलोमीटरर लंबा पुल बनय के छल. एहि मे कोसी नदीक पाट आओर ओकर दूनु कातक पुलक जमीन सं समानान्तर ऊंचाई सेहो शामिल अछि.
नवका- पुरनका लेख सर्च करु...
कोसी के बचाउ...
आउटलुक पत्रिका( बिहार-झारखंड आओर राष्ट्रीय अप्रैल 2011 अंक) मे छपल खबर के अनुसार कोसी पर बनय वाला महासेतु केर लंबाई घटाsक 1.5 किलोमीटर करि देल गेल अछि....जेहि सं कोसीक पाट ओहिठाम आओर कम भs गेल अछि.
जखन कि किछ लोक के कहनाय छनि जे पहिने के योजना मे कोसी पर करीब
10 सं 22 किलोमीटरर लंबा पुल बनय के छल. एहि मे कोसी नदीक पाट आओर ओकर दूनु कातक पुलक जमीन सं समानान्तर ऊंचाई सेहो शामिल अछि.
10 सं 22 किलोमीटरर लंबा पुल बनय के छल. एहि मे कोसी नदीक पाट आओर ओकर दूनु कातक पुलक जमीन सं समानान्तर ऊंचाई सेहो शामिल अछि.
कोसी पर रेल-सह-सड़क पुल बनय के अछि...आओर केंद्र सरकार के दूनु मंत्रालय एहन मंत्री के अधीन अछि जिनका बिहार मे कोनो दिलचस्पी नहि छनि... इहो कहि सकय छी जे एक हदतक बिहार विरोधी छथिन्ह.
एहन मे कोसीक पाट के जानबूझिक छोट करि देनाय कि कोनो बड़का खतरा के न्योत देनाय नहि अछि? कहल जाएत अछि जे कोसी ओहिठाम पांच धारा मे बंटल अछि जे ओकर धारा बदलय के कारण भेल अछि. एहन मे ओहि पांचों धारा केर अनदेखी करि विशाल कोसी के सिर्फ डेढ़ किलोमीटर मे समेटनाय बिहार के लोक के एटम बम पर या सूनामी के सामने बिठाबय के समान अछि.
जाहिर अछि जे कोसी के सीमित चौड़ाई ओकर पानि के दबाव के नहि झेल पाएत. आउ हम सब मिलि sक एकर विरोध करि आओर प्रधानमंत्री... मुख्यमंत्री के सामने एहि मुद्दा के उठाबी.
-सुशांत झा
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text: पटना। राज्य सरकार बीपीएल सूची स बाहर आ भूमिहीन महादलित कए पायलट बेसिस पर इंदिरा आवास क तर्ज पर घर मुहैया कराउत। संगहि 10 हजार महादलित विकास मित्र कए दू क बदला आब तीन हजार टका मासिक देबाक निर्णय केलक अछि। संगहि 13 हजार महादलित कए कौशल प्रशिक्षण दिएबा लेल आ 70-80 फीसदी लोकक कैम्पस चयन क जरिये रोजगार मुहैया करेबाक व्यवस्था कैल जाइत। मुख्यमंत्री नीतीश कुमार क अध्यक्षता मे महादलित मिशन क बैठक मे इ फैसला लेल गेल। बैठक मे मुख्यमंत्री क अध्यक्षता मे महादलित विकास मार्गदर्शन समिति क गठन क सेहो निर्णय लेल गेल। जाहि मे मुख्य सचिव, विकास आयुक्त क अतिरिक्त महत्वपूर्ण विभाग क मंत्री आ प्रधान सचिव सदस्य हेताह। बैठक क बाद महादलित आयोग क अध्यक्ष केपी रामय्या कहला जे गाम मे पंचायत आ शहर मे वार्ड स्तर पर महादलित टोला स एक-एकटा व्यक्ति क चयन होएत। करीब दस हजार स अधिक विकास मित्र नियुक्त हेताह। दू माह क भीतर विकास मित्र क नियुक्ति क काज पूरा करि लेल जाएत। रामय्या कहला जे महादलित मे दसवीं पास युवक-युवति कए दशरथ मांझी प्रशिक्षण योजना क तहत कौशल प्रशिक्षण प्रदान कैल जाएत। प्रशिक्षण क दौरान हुनका दैनिक 75 टका भुगतान कैल जाएत


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 25 मार्च 2012
गजल
घोघ हुनकर उतरि गेलै
चान सूरज पसरि गेलै
आँखि काजर भरल हुनकर,
मेघ करिया उमरि गेलै
देखि दाँतक चमक हुनकर
शीप मोती पसरि गेलै
फूल लोढे गेलि बारी
गाछ सबटा झहरि गेलै
गौर पूजै गेलि सीता
राम ऊपर नजरि गेलै
धनुष नै टूटैत देखै
प्राण सभ कें हहरि गेलै
हाथ मालाफूल लेने
भूप सभटा उतरि गेलै
ठार सीता राम निरखति
पुष्प माला ससरि गेलै
(मत्रक्रम 2122,2122, सभ पांति में )
रूबी झा


text:
सुधा मिश्र ।
समय सभके लेल एकेरंग छै। चौबिसो घण्टा एक सेकेन्ड नहि बेसी एक सेकेन्ड नहि कम।बात ई विशेष छै जे के अकरा बेसी सँ बेसी सदुपयोग कसकै छै? अाई करोनाके राज छै तँ काल्हि नई छलै तैयो समयके उवाह गति उवाह रफ्तार छलै।काल्हियो उवाह रहतै।कोनाक कुन रंग सँ अकरा अपना अनुकुल बनासकैछी सेलोकपर निर्भर करैछै। समय सभ सँ बलवान् छै।राजा हौक कि रंक,धनवान् हौक कि निर्धन,ज्ञानी हौक कि मुर्ख ,मानव हौक कि दानव, जानवर हौक कि चिरैय सबलेल एक समान।
ई त बुझले बात छै जे लकडाउनमे स्त्रीगणके व्यवस्ता बड बढिगेल छै। घरक काजधन्दामे अोझरायल रहैत छै।बुढ सँ लक बच्चाके सबटा फर्माइस पूरा कर परैछै।सभसँ बडका बातजे कोरोनाके चल्ते सरसफाइ आउर थपागेल छै।अतेक व्यवस्ताके बाबजुद सेहो सहरमे लोकँक छतपर अदौरी – कुमरौरी खोटायल छै।तिस्यौरीअा तिलौरी खोटायल छै।चिप्स चरौरी सुखाइ छै।माइर रंगबिरंगक कोबीक सुखौटी,भंटाक सुखौटी,मुरैयक सुखौटी त कुमहरक सुखौटी सुखारहल छै।सागपातक बनल अरिकोच सुखारहल छै।कंच पातक बिरिया सुखारहल छै।छतभरि पसरल मिथिला – मधेसक इ विशेष सामग्री देखि मोन हर्षित भय उठैछै।अखुनका भयरहल लकडाउनमे नेपाल -भारतक बहुतो सिटीके बालकोनी अा छत मिथिला – मधेसक पारम्परिक सनेस सँ सजल छै।सभके इ दृश्य अपना दिस अाकर्शित कदैछै।मोनके मोहित कदैत छै।
घरेके अन्नपानी सँ बनबला इ समान बहुत सुअदगर अा सवास्थयवर्धक होइत छै।बुढ सँ लक बच्चा तैक पसिनगर होइछइ।सभ तिरपित भय खाइत छै।अल्लु कुमरौरीके तरकारी अपनेमे विशिष्ट छै।अरिकोचके तरकारीके तँ शाकाहारी माछ कहल जाति छै।चाय सँग अगर चरौरी ,तिस्यौरी ,अल्लुक चिप्स अा तिलौरीके छानल भेटजाय तँ चायके मस्ती दुगुना भजाइ छै।एतबे कहाँ बेरमोकामे घरक भर्मा सेहो राखिदैत छै।धन्य अछि मिथिला – मधेसक स्त्री। नई छथि बिसरल अपन कला संस्कृति ।पृथ्वीके कुनो कोनामे किया नहि रहैत निरन्तरता देने छथि अपन पाककलाके। अपन संस्कृत अा रिवाजके ।अगर कहल जाय जे अहि धरोहरके इहे सभ सम्हारने छथि तँ अहिमे कुनो दुमत नई।
सहरेमे नहि गामक चार पर सुपे चंगेरे पसरल छै अदौरी, कुमरौरी—— अरिकोच अा सुखौटी।काजुल केहनो परिस्थितिमे बैसल नहि रहिसकैय।सिर्जनात्मक काजमे लागले रहैछै।सिखबला बात छै मिथिला – मधेसक नारी सँ जे लकडाउन बाधा नहि बनी सकैय सिर्जनालेल।लकडाउन बाधक नहि भसकैय दुलार अा सिनेह परसलाय।लकडाउन बाधक नहि भसकैय बच्चाबुचीके पढलेल।लकडाउन बाधक नहि भसकैय हँसीखुशी बाँचलेल।ताय व्यर्थमे लकडाउनके अपन माथ द: खी नई बनाबी।
खोटारहल अदौरी कुमरौरी सुखारहल अछि अरिकोच Covid 19 ।
सुधा मिश्र ।


text:
वार्षिकी केक फोटोग्राफर: विजय चौरसिया, फोटोसभ CC-BY-SA-4.0. लाइसेन्सक अन्तर्गत अछि ।
मैथिली विकिपिडिया अपन पहिल वार्षिकी ६ नवम्बर २०१५ मे पार केलक । ई कार्यक्रमक उत्साहजनक रूपसँ मनेवाक लेल विकिमिडियन अफ नेपाल आ राजविराज विकिमिडिया समुदायक सदस्य समूह एकटा कार्यक्रमक आयोजना केलक । ई कार्यक्रममे मैथिली विकिपिडियामे आयोजना कएल गेल पहिल विकिथनक विजेतासभक पुरस्कारसँ सम्मानित आ पहिल वार्षिकी मनाओल गेल । सामुदायिक सदस्यसभ मैथिली विकिपिडियामे ४५ दिन लम्बा विकिथनक आयोजना केलक जेकर उद्देश्य मैथिली विकिपिडियामे लेख निर्माण आ परिमार्जन छल । विकिथन १ अक्टुबरसँ सुरू भ १९ नवम्बर धरि चलल । विकिथनमे ९९९ लेख निर्माण वा सुधार कएल गेल । अखन धरि मैथिली विकिपिडियामे १,५५७ लेख अछि ।
विकिथन प्रतियोगितामा सात मैथिली विकिपिडियनसभ हिस्सा लेलक । प्रतियोगिता समाप्त भेलाक बाद समुदाय विजेतासभक सम्मानित करए के लेल एकटा कार्यक्रम आयोजना केलक ।
कार्यक्रम आ पुरस्कार वितरण कार्यक्रम नेता चौक, राजविराज मे कएल गेल । कार्यक्रममे मैथिली विद्वान, मैथिली विकिपिडियन आ मैथिली पत्रकार आ सर्वसाधारणक उपस्थिति छल । मैथिली विकिपिडिया विकिथनक विजेता तुल्सी भगत (प्रथम), निलम कर्ण (दोसर), आर विजय चौरसिया (तेसर), क मैथिली साहित्य परिषदक अध्यक्ष सुभ चन्द्र झा पुरस्कार प्रदान केलक । कार्यक्रममे प्रतियोगीसभ निम्न बुँदा उपर बातचित केलक:
- लेखक आकार बढाएल जाए
- लेखक स्थिति सुधार
- मैथिली संस्कृति आ सम्पदाक चित्र अपलोड कएल जाए
- विकिथन आ वाह्य कार्यक्रमक आयोजना कएल जाए
- मैथिली आ अन्य भाषाक विकिपिडिया पर जोड देल जाए
कार्यक्रमक अन्त मे प्रतियोगीसभ केक काएट कार्यक्रम अन्त केलक । ई कार्यक्रम राजविराज टुडे, न्युज टुडे आर आजको वातावरण आर अनलाइन सप्तरी जागरणमे प्रकासित कएल गेल ।
बिप्लब आनन्द आर तुल्सी भगत विकिमिडियन्स अफ नेपाल


text:
आखिरकार मिथिला सँ छीन लेल गेल रेलवे प्रशिक्षण संस्थान…….
जमालपुर के रेलवे प्रशिक्षण संस्थान के लखनऊ हस्तांतरित करबाक नोटिस। भारतीय रेलवे बिहार के सबसँ पुरान प्रशिक्षण संस्थान के बंद करबाक निर्णय लेलक । रेलवे इस संबंध में पत्र लिख दिनांक 27-04-20 के अधीन विभाग द कय संस्था के बंदकय लखनऊ हस्तांतरित करबाक आदेश देलक अछि।एशिया के सबसे पैघ आ प्रसिद्ध रेल इंजन कारखाना जमालपुर के स्थापना 8 फरवरी 1862 के भेल छल। विदित होई कि इंडियन रेलवे इंस्टीट्यूट ऑफ मैकेनिकल एंड इलेक्ट्रिकल इंजीनियरिंग(IRIMEE, इरिमी) नाम सँ ई प्रशिक्षण संस्थान 1888 में खोलल गेल छल, एहिमें 1927 सँ रेलवे के मैकेनिकल इंजीनियरिंग के प्रशिक्षण देल जाईत रहल अछि । रेलवे के छ मुख्य संस्था में ई सबसँ पुरान संस्था अछि।
मिथिला संग मुंगेर के संगे नाइंसाफी भेल.अछि, मुंगेर के सांसद आ जमालपुर के विधायक की अपन कमीशन लय क चुप बैसि गेलाह? जनता जवाब मांगि रहल अछि।


text:
दिल्ली मे सरिता विहार अपोलो अस्पताल मे मिथिलाक एकटा लड़का भर्ती छथिन्ह माधव चौधरी जी. ओ आईसीयू के बेड नंबर 2114 मे छथिन्ह. हिनका O+ ग्रुप खून केर आओर किछ आर्थिक मदद के जरूरत छनि. अगर अहां सभ कोनो तरहे हिनकर मदद कs सकय छी त हिनका सं सम्पर्क करय के कोशिश करु. माधव जी केर पिताजी आब एहि दुनिया मे नहिं छथिन्ह ताहि लs क हिनकर सभ खर्च हिनकर एकटा रिश्तेदार राजीव कुमार चौधरी जी के उठाबय पड़ि रहल छनि. मुदा अपोलो के डॉक्टर के कहनाय छनि जे हिनका इलाज के लेल 10- 12 लाख के खर्च पड़त. ई खर्च उठयनाय दिल्ली मे एकटा छोट छिन नौकरी करय वाला राजीव चौधरी जीक लेल संभव नहिं छनि. राजीव जी दिल्ली के ग्रीनपार्क मे computerware नामक एकटा सॉफ्टवेयर कंपनी मे काज करय छथिन्ह. राजीव जी के सम्पर्क नंबर छनि +91- 9210301432 . राजीव जी के कहनाय छनि जे माधव चौधरी जी दिल्ली आबय के क्रम मे ट्रेन सं खसि पड़ल छलाह आ इलाज के क्रम मे हिनकर फेफड़ा मे पानि भरि गेलन्हि. जकर इलाज के लेल पाई आओर खूनक जरूरत अछि. राजीव चौधरी जी फोन पर माधव जीक गामक पता सेहो लिखएलाह
नाम- माधव चौधरी
पिता-स्वर्गीय विश्वनाथ राय
दादा -स्वर्गीय कामेश्वर राय
गाम-बाथो (Batho )
पोस्ट-बाथो
थाना बहेड़ी
प्रखंड-बेनीपुर
जिला दरभंगा पिन-847237
ई जानकारी हमरा पास मेल सं भेजलाह अ किसलय किशोर जी... हिनकर फोन नंबर छनि. +91-9871901182
हम तीनु मे सं किनको नहिं जानैत छी मुदा हमरा पास ई मेल आएल आ लागल जे एकरा हेलो मिथिला पर देबाक चाही ताहि लेल द रहल छी. अगर अहां सभ सं भ सकय त हिनका किछ मदद करबाक चेष्टा करब. अहांक छोट छिन मदद ककरो जिनगी बचा सकय अछि. अहां सभ अपोलो अस्पताल जाक हुनका देख सेहो सकय छी.


text:
(मिथिलाक आन्दोलनी विभूतिक जीवन-दर्शन)
“बाबूसाहेब चौधरी : व्यक्तित्व एवम् कृतित्व”
– राजकुमार झा, मुंबई ।
– जन्म : २७ अगस्त, १९१६
– मृत्यु : २० अगस्त, १९८८
****************
पश्चिम बंगालक शस्य शयामल भूमि स्थित कोलकाता महानगर एवम् उपनगरमे मिथिला-मैथिलीक आन्दोलनक श्रीगणेश केनिहार मैथिली सेनानी स्व० हरिश्चचन्द्र मिश्र ‘मिथिलेन्दु’ केर उपरांत मैथिली आन्दोलनक तत्कालिन जनक स्व० बाबूसाहेब चौधरीक जन्म २७ अगस्त, १९१६ ई० कें दुलारपुर, दरभंगामे अत्यन्त साधारण परिवारमे भेल छल । साधारण शिक्षा प्राप्त कय यौवनावस्थामे कोलकाता आबि गेलाह आओर एहिठाम “पश्चिम बंगाल परिवहन विभागमे” बसक टाइम कीपरक चाकरी प्रारम्भ कयलनि । स्व० चौधरीजी मिथिला राज्यक प्रबल समर्थकक अलावा मैथिली भाषाके संविधानक अष्टम् अनुसूचिमे शामिल करेबाक संग मिथिलाक सर्वांगीण विकासक लेल सतत् आकुल-व्याकुल रहैत छलाह । मैथिली भाषा केर प्रति हुनकर आकुलता एहिसँ प्रमाणित होइत अछि जे हुनका समक्ष जे कियो हिन्दीमे बजैत छलाह चौधरीजी बेबाक कहैत छलाह हमरा लSग जे कियो हिन्दी बजैत छथि तS लगैत अछि जे करूक तेल टहकाके हमरा कानमे दS रहल अछि । यौवन अवस्थासँ मृत्युपर्यन्त धरि मैथिलीक प्रति हिनकर समर्पण वस्तुतः मिथिला-मैथिली केनिहार मैथिलसेवीक लेल सदैव स्मरण राखल जायत । मैथिली-भाषा, मैथिली साहित्यक विकास, मैथिलीक धरोहरकें सम्मान प्रदान करेबाक प्रति प्रतिबद्धता, हावड़ासँ मिथिला क्षेत्रमे रेलगाड़ीक परिचालन एवम् बड़ी रेललाइन स्थापित करेबाक हिनक संघर्ष व योगदानकें मिथिलावासी सदैव हृदयमे धारण कयने रहत । अपन मनोभावके बिना कोनो राग-द्वेषके व्यक्त करब हुनक प्राकृतिक स्वभाव छल ।
जँ व्यक्तित्व प्रखर हो तS स्वाभाविक रूपसँ सामाजिक जीवनमे काज केनिहार सेनानीकें अमरत्व प्रदान करैत छैक । एहि तथ्यकें चौधरीजी जीवनमे आत्मसात कयने छलाह । कोमल हृदयक धनिक चौधरीक जीवनकें जँ शूक्ष्म बिम्बसँ अवलोकित एवम् अन्वेषित कयल जाय, सहजहिं सादगीसँ सुसज्जित हुनक जीवनक प्रत्येक क्रियाकलाप संगहिं समाजक प्रगतिक प्रति हुनक अकुलाहट स्पष्टतः परिलक्षित होइत अछि । समस्यासँ झमारल कोनो व्यक्ति जँ हुनका समक्ष समाधानक निमित्त उपस्थित होइत छलाह, हुनक हृदय द्रवित भS जाइत छल आ तत्क्षण समाधानक हेतु जी-जान सँ जुटि जाइत छलाह । हुनक इएह स्वभाव हुनका यशस्वी बनेलक तथा प्रत्येक मैथिलक हृदयमे चौधरीजीक यशोगाथा, स्मरणीय बनि हुनकर कृतित्वकें मिथिलाक धरोहरक रूपमे चिन्हित कयलक । एहिसँ प्रमाणित होइत अछि जे चौधरीजीक व्यक्तित्व एवम् कृतित्व, दुहूक मध्य संबंधक स्वरूप अन्योनाश्रय छल ।
सादगी जीवन, गरीबीसँ ग्रसित व त्रस्त झकझोरल जीवनयापनक अभावक उपरान्तहुँ मृत्युपर्यन्त चौधरीजी कोनो अवस्थामे नञि थकलैथि आ नञि हारलैथि । अखिल भारतीय मिथिला संघ केर अभिभावक बनि एवम् नेतृत्व प्रदान करैत संघरूपी हSरक लागैन सदैव पकड़ि मैथिलित्वक अनुपम सेवाभावकें जागृत करैत जगजियार भS गेलैथ स्व० चौधरीजी । स्व० कॉमरेड भोगेन्द्र बाबूक आन्दोलनात्मक छविक स्पष्ट प्रभाव हिनकर व्यक्तित्वक प्रबल आधार बनल । चौधरीजी अपन यौवनावस्थहिंसँ कोलकाता एवम् उपनगरीय क्षेत्रमे मुख्यरूपें मिथिलाक मध्यम वर्गक संग कनहा सँ कनहा मिलाबैत शिक्षा एवम् रोजगार हेतु कयल गेल काज, तत्कालिन मैथिल समाजमे नव ऊर्जाक संचार संचरित कयलक ।
विद्यापति पर्व समारोहक नाम पर कार्यक्रम आयोजित करैत अखिल भारतीय मिथिला संघ केर माध्यमें सभ मैथिलकें एकठाम जुटान करब इएह एकमात्र हुनक उद्वेश्य रहैत छल । चौधरीजी अपन जीवनयापन हेतु आवासस्थली एवम् कर्मस्थली बनेलथि खैलात घोष लेन स्थित मिथिला आर्ट प्रेस नामक प्रेसक स्थापना कयके । हिनक चाकरीक समय मुख्य सहयोगी छलथिन दरभंगा लSग अवस्थित सुन्दरपुर गामक मैथिली अनुरागी स्व० देवनारायण झा । विदित हो कि स्व० देवनारायण झा ओहि समय चौधरीजीक प्रबल समर्थक छलाह एवम् पश्चिम बंगाल परिवहन निगममे कार्यरत छलाह ।
चौधरीजी अपना समयमे कोलकाताक मैथिली आन्दोलनक एकमात्र उदीयमान नक्षत्र छलाह जकर रश्मि किरण समवेतरूपें सर्वत्र प्रक्षालित होइत छल । इएह कारण अछि जे तत्कालीन केन्द्रीय मंत्री रामेश्वर ठाकुर, डॉ. जगन्नाथ मिश्र, मृत्युंजय मिश्र समेत दिल्ली आओर बिहारक मंत्रीगण, कोलकाता प्रवासक दरम्यान चौधरीजीसँ बिनु भेंट कयने कोलकातासँ नञि ससरैत छलाह । राजनेता नञि मिथिलाक तत्कालीन विशिष्ट साहित्यक हस्ताक्षर सेहो चौधरी साहेबसँ बिनु सम्पर्क कयने कोलकाता यात्राके सफल नञि मानैत छलाह ।
शैक्षणिक योग्यता बेशी नञि रहला उपरान्तहुँ साहित्यक प्रति हुनक अनुराग जगजाहिर अछि । कोलकातासँ प्रकाशित बंगला समाचार पत्र एवम् बंगालक विभिन्न पत्र-पत्रिकाक नियमित पठन-पाठन हुनक दैनन्दिनीक मुख्य चर्या छल । स्व० चौधरीजी डी एल राय द्वारा बंगलामे लिखित नाटक चन्द्रगुप्तकें मैथिलीमे अनुवाद कयलनि जकर नाम चाणक्य रखलनि । चाणक्य नाटकक जखन मंचन भेल छल तखन चाणक्यक भूमिकामे स्वयं चौधरीजी अभिनय कS के प्रमाणित कयलनि जे ओ नाट्य कलाकार सेहो छलाह । चौधरीजी “कुहेस” नाटकक मूल रचना सेहो कयने छलाह । एहिसँ प्रमाणित होइत अछि जे कोनो प्रकारक श्रेष्ठ रचना एवम् साहित्य सृजनक लेल बहुत बरका विश्वविद्यालयक प्रमाण-पत्रक आवश्यकता नञि होइत छैक ।
गरीबी सदिखन हुनका खिहारैत रहल जकर चर्चा हम कS चुकलौं अछि । अंततः गरीबी हुनका पछाड़ियो देलकनि तैंयो गरीबी आओर मैथिली अनुरागक द्वन्दक मध्य गरीबी जखन जीतS लागल, ताहि समय तत्कालीन तथाकथित धन्नासेठ सेहो हुनकर पाँजरिमे ठाढ़ नञि भेलाह । गरीबीसँ पराजित भS चौधरीजी खैलात घोष लेन स्थित प्रेस एवम् आवास एक अदना गैर मैथिल व्यक्तिक हाथे बेचि अपन पैतृक गाम दुलारपुर चलि गेलाह । गरीबीक झमारल द्वन्दमे कियो मैथिल अनुरागी हुनक संग नञि देलक आ बिना कोनो बाह्य व आंतरिक भाव व्यक्त कयने मैथिली अवधूत दृश्यमान जगतसँ अदृश्य भS गेलाह । चौधरीजी आब थाइक सेहो गेल छलाह । शरीर दुर्बल आ कमजोर भS गेल छलनि । संभवतः विधाताक विधानमे हुनक परम शांतिक समय सेहो लगीच आबि गेल छल । २० अगस्त, १९८८ ई० कें अपन पैतृक गाम दुलारपुरमे मैथिल दधीचि एवम् मिथिलाक सम्मानक प्रति जीवन भरि संघर्षरत, मैथिलरत्न अपना पाछां विपुल समाजकें शोकाकुल करैत हमेशाक लेल एहि धराधामसँ महाप्रस्थान कयलनि । हुनक महाप्रस्थानक समाचार सुनितहिं मैथिल समाज स्तब्ध व शोकाकुल भS गेल । हमरा समाजक रत्न हमेशाक लेल विधाताक शरणापन्न भेलाह । जय श्री हरि ।


text:
विकिपिडिया:नीति आ दिशानिर्देशसभ
विकिपिडिया नीति आ दिशानिर्देशसभ (English: Policies and guidelines) समुदायद्वारा सर्वसम्मतिसँ विकसित करल अछि जे बढियाँ लेख लिखैक लेल, नियमसभक स्पष्ट करिक लेल, विवादसभके सुल्झाबैक लेल, एक निशुल्क, विश्वसनीय ज्ञानकोशक निर्माणक काजमे आबि सकत । सम्पादन आरम्भ करिक लेल कोनो नीति पढवाक आवश्यकता नै अछि । मुदा, पञ्च स्तम्भ पढवाक आवश्यक अछि, जहिमे सर्वाधिक प्रासङ्गिक सिद्धान्तसभक एक सारांश देल गेल अछि ।
हालाँकि, आमतौरपर विकिपिडियामे बहुत कडा नियम-कानून नै अछि, विकिपिडियाक नीति आ दिशानिर्देशसभ एकर सिद्धान्त आ कामकाजक सबसँ नीक तरिका अछी । नीतिसभक पालना हरेक प्रयोगकर्तासभके करिक चाही आ दिशानिर्देशसभ अलग-अलग दिशामे काम-काजके सबसँ नीक तरिका छी । नीति आ दिशानिर्देशसभ लागू करिमे आ पालन करिमे हमेशा तर्क आ सहज बुद्धिक इस्तमाल करिक चाही ।
ई पन्ना पर बताएल गेल नीति, दिशानिर्देशसभ आ अन्य एहन पन्नासभके व्यवस्था (सङ्गठन या अर्गनाइजेसन), जीवन-चक्र, रखरखाव, आ पालनसँ सम्बन्धि समुदायके सदस्यसभके वर्णन अछि ।
नीति आ दिशानिर्देशसभके मूल[सम्पादन करी]
विकिपिडियाके संचालन एक गैर-लाभकारी-संस्था विकिमिडिया फाउन्डेसनद्वारा अछि आ ई के लेल कुछ कानूनी अधिकार सुरक्षित अछि - एकरे नीतिसभके सूची खातिर विकिमिडिया फाउन्डेसनके नीति पन्ना देखी आ एकरे अलावा, विकिपिडिया के संस्थापक जिमी वेल्सके भूमिका सेहो देखी । दोसर दिशामे, विकिपिडिया एक खुद-शासित (सेल्फ-गवर्निंग) प्रोजेक्ट छी जे अपन प्रयोगकर्तासभद्वारा चलावल जाईत् अछि । नीति आ दिशानिर्देशसभ, प्रयोगकर्तासभके आम सहमतिके प्रकटीकरण छी आ कुछ दिशामे मैथिली विकिपिडिया छोट विकिपिडिया पर ई नीति आ दिशानिर्देशसभ बर्का विकिपिडियासभ जेना कि अङ्ग्रेजी विकिपिडिया, के अनुभवसँ सीख ल के उहाँके नीतिसभके अनुसरणमे बनाएल गेल अछि ।
भूमिक[सम्पादन करी]
नीतिसभ सम्पादक मन्डलीमे ब्यापक रूपसे स्वीकार्य आ एहन मानक (स्टैंडर्ड)के वर्णन करेके लेल सगरी सम्पादक लोगद्वारा आमतौर पर पालन होवेके चाँहि । सगरी नीतिसभ नीति आ दिशानिर्देशसभके सूची आ श्रेणी विकिपिडिया नीतिसभमे अछि । छोटकरीमे ई के विवरण देखे खातिर नीतिसभके सूची देखी ।
दिशानिर्देशसभ कामकाजके सभसे नीक तरीका (बेस्ट प्रैक्टिस) छी आ आम सहमतीके ऊपर आधारित छथि । सम्पादक लोगके पालना करे के चाँहि आ ई के पालनामे सहज बुद्धिके प्रयोग करे के चाँहि, कभी-कभार ई के अपवाद घटित सके य । दिशानिर्देश पन्ना दिशानिर्देशसभके सूची आ श्रेण विकिपिडिया दिशानिर्देशसभमे मिल जाईत् । छोटकरीमे ई के विवरण देखे खातिर दिशानिर्देशसभके सूची देखी ।
निबन्ध कुनो अनुभवी सम्पादक आ सम्पादक लोगके राय आ नीतिके आ लोग समझसँ मतलब बतावे वाला पन्ना छी । ई पूरा विकिपिडिया समुदायके रायके प्रतिनिधित्व करे के लेल आ बिना कुनो परमीशनके लिखे जा सकैत अछि आ कुनो अन्य सम्पादक द्वारा सम्पादित करे जा सकैत अछि ।
अन्य प्रबधन सम्बन्धी पन्ना जे विकिपिडिया:नामस्थानमे राख्ल गेल अछि, ई मे शामिल अछि :-
- प्रक्रिया पन्ना, जे नीति आ दिशानिर्देशसभके उपयोग करे के तरीका बताबईत् अछि,
- विकिपरियोजना पन्ना, जे मे अन्य सम्पादक लोगद्वारा लिख्ल सल्लाह ओह विषयसे जुडल लेख बनावे खातिर लिख्ल छथि,
- कोना-करी आ मदति पन्ना (जे मदति नामस्थान पन्नामे मिलत), तमाम तरहके टेक्नीकल जानकारी देत,
- जानकारी पन्ना, जे आमतौर पर तथ्यके जानकारी देत,
- सप्लीमेन्ट पन्ना जे नीति नियमके बिस्तारसँ समझावे खातिर सप्लीमेन्ट (पूरक) पन्ना छी, आ
- समुदाय चर्चा पन्ना आ सूचनापट जे के प्रयोग सम्पादक लोग आपसमे चर्चा करै खातिर प्रयोग करैत् अछि ।
ई अन्य पन्नासभ नीति आ दिशानिर्देशसभ नै छी, लेकिन ई मे विकिपिडियाके समझ बढावे खातिर महत्वपूर्ण जानकारी छथि ।


text:
ई सोचय के बात अछि... एहि पर अहां विचार करिऔ जे कि नरेन्द्र मोदी जी किछ बेजाए कहलाह? कि बिहार जातिवादी राजनीति के चक्कर मे बर्बाद नहि
भ गेल?
नरेन्द्र मोदी के साफ कहनाए छलन्हि जे...जे राज्य-इलाका जातिवाद मे फंसल ओ तबाह भ गेल.
गुजरात मे दिसंबर मे चुनाव होए वाला अछि आओर हुनका अपने पार्टी के पटेल समुदाय के तरफ सं विरोध के सामना करय पड़ि रहल छनि. एकटा गुजरात दंगा के छोड़ि देल जाउ तं गुजरात अखन देश के सभ सं नीक जगह अछि बिजनेस के हिसाब सं... कामकाज के हिसाब सं. लोक ओहि ठाम निवेश करय चाहय छथिन्ह.
गोधरा दंगा के बाद फेर कोनो बड़का कांड नहि भेल. लॉ एंड ऑर्डर अखन देश मे सभसं नीक गुजरात के अछि.
ऑफिस-दफ्तर के कोनो काज अहां के जतेक आराम सं गुजरात मे होएत ओतेक आराम सं देश में कतहुं नहि होएत. सरकारी कामकाज एकदम सं प्रोफेशनल ढंग सं भ रहल अछि. बिहारी सरकारी दफ्तर टाइप नहि... जतए बिना पाई देने...दस बेर दौड़-धूप कएने काज नहि होएत अछि.
गुजरात मे एक मिनट लेल बिजली नहि जाएत अछि. कल-कारखाना के जाल बिछ गेल अछि. लोक के जीवन स्तर काफी नीक अछि. लोक के पास पाई के कमी नहि अछि.
जखन कि बिहार के हाल एकदम सं उलट अछि. ई दोसर बात अछि जे बिहार आब फेर विकास के राह पर चलि पड़ल अछि मुदा गुजरात के विकास तक पहुंचय मे अखनो सौ साल लागत. बड़ पाछा छी अपना सभ. पढ़ाई-लिखाई...स्कूल- कॉलेज...सड़क-रेल...रोजगार सभ किछ मे.
कोनो बिहारी छात्र के पढ़ाई दिल्ली...कोलकाता...मुम्बई आ कर्नाटक...चेन्नई के बिना पूरा नहि होएत अछि. नौकरी लेल बिहार सं बाहर जाए पड़य छनि. गाम सभ तं ई कहावत चलि गेल अछि जे...जे कनिओ होशगर छल ओ तं दिल्ली...मुंबई चलि गेल. जे किछ नहि करि पौलक ओ गाम मे बैसल अछि.
गाम मे गुजरात के लोक सेहो बैसल छथिन्ह मुदा ओ पॉजिटिव हिसाब सं जखन कि बिहारी निगेटिव हिसाब सं.
आखिर एहि सभ के लेल जातिवादी राजनीति जिम्मेदार नहि अछि की ? नरेन्द्र मोदी किछ अपसियात कहि देलखिन्ह की ?
केना बढ़त आगां बिहार... जतय के स्कूल-कॉलेज के एडमिशन सं लsक...ब्लॉक मे सार्टिपिकेट बनाबय के काज धरि जाति के आधार पर होएत होए. कोनो चुनाव होए ओ बिना ब्राह्मण... राजपूत... भूमिहार... यादव... कोइरी... कुर्मी... दलित... मुस्लिम समीकरण के बिना नहि होएत.
कहिओ ब्राह्मण राज... तं कहिओ राजपूत राज... तं कहिओ भूमिहार राज...आ यादव राज... तं कहिओ कोइरी-कुर्मी राज. एहन मे कि होएत राज्य के विकास?
जखन धरि वोट लेबय के रहय छनि जाति के नाम लए छथिन्ह... मुदा जीतलाह पर ध्यान राखए छथिन्ह सिर्फ अपन. कहां गेल जाति आ कहां गेल धर्म.
जातिवादी राजनीति के चक्कर मे कई बेर बिहार के खास इलाका के विकास नहि भेल. किएक तं ई ब्राह्मण... राजपूत...भूमिहार... यादव... कोइरी... कुर्मी के इलाका अछि. जे- जे जाति के नेता के सरकार आएल ओ अपना हिसाब सं अपन जाति बहुल इलाका पर ध्यान देलाह. एहनो नहि भेल जे ओ अपनो इलाका के चमका देलाह. बस हल्का-फुल्का काज करि लोक से सांत्वना देलाह.
अगर ओ अपनो इलाका लेल नीक काज कएने रहताह तं धीरे-धीरे पूरा बिहार चमैकि गेल रहैत मुदा एहन नहि भेल. ओ किछ विकास के काज करय लेल आगां बढ़ला तं दोसर लांगड़ि लगा देलाह.
कोनो नेता बिहार के हिसाब सं नहि सोचलखिन्ह... आब बिहार मे रेल के हाल देखिऔ... भरि गर्मी छुट्टी कोनो ट्रेन मे टिकट नहि मिल रहल अछि. जखन कि ललित बाबू सं लsक नीतीश कुमार... लालू यादव...रामविलास पासवान रेल मंत्री रहलाह.
हिनका सभ के ओतेक दिन रेल मंत्री रहितो कोनो खास असर दिखा रहल अछि अहां के. जखन कि अकेले ममता बनर्जी बंगाल के लेल खुट्टा गाड़ने छथीह.
अहां कहबय जे बिहार आब आगां बढ़ि रहल अछि. कानून-व्यवस्था के राज कायम भ गेल अछि..एकर उदाहरण अहां के पिछला दिन रणवीर सेना प्रमुख ब्रह्मेश्वर मुखिया के मर्डर के बाद मिल गेल होएत. आरा सं राजधानी पटना धरि बदमाश... उपद्रवी के तांडव होएत रहल सरकार मौन.
कि एहि मे जातिवादी राजनीति नहि छल ? कि एहने लॉ एंड ऑर्डर पर लोक बिहार मे निवेश लेल आगा अएताह. बिजली के ठिकाना नहि केना लागत कोनो इंडस्ट्री?
पिछला दिन सड़क निर्माण सं जुड़ल कइटा इंजीनियर के... कइटा उद्योगपति के फिरौती के लेल धमकी देल गेल... अखनो अपहरण...रंगदारी कम नहि भेल अछि. बस मामला भीतरे-भीतरे सलैटि जाएत अछि.
कि एहि सभ के जातिवादी राजनीतिके संरक्षण नहि अछि.
कई बेर तं बिहारी नेता जातिवाद के चक्कर मे बिहार नहि देखय छथिन्ह अपन इलाका देखय छथिन्ह... अपन जाति बहुल इलाका देखय छथिन्ह.
नहि तं कि एम्स... आईआईटी... ट्रिपलआईटी... मैनेजमेंट इंस्टीट्यूट... फिल्म इंस्टीट्यूट... मीडिया इंस्टीट्यूट... केंद्रीय यूनिवर्सिटी सभ किछ एकहि दिस बनैत... बिहार के सभ इलाका मे ई खुलैत तं सभ इलाका के विकास होएत.
दोसर राज्य मे केना आईआईटी रुड़की... खड़गपुर जका दूरदराज इलाका मे अछि. आईआईएमसी ओडिशा के दूरदराज ढेंकनाल मे अछि. आईटी के कोनो पैघ काज बिहार मे किएक नहि अछि... सभ के ज़ड़ि मे कतहुं नहि कतहुं जातिवादी राजनीति जरूर अछि.
बिहार मे त जे जाति के मुख्यमंत्री होए छथिन्ह आमतौर पर जतेक समिति... बोर्ड अछि सभ के अध्यक्ष...चेयरमैन हुनके जाति के होए छनि. जतेक प्रमुख जगह होएत हुनके जाति के लोक भरि जाए छथिन्ह.
बीडीओ... सीओ... दरोगा... एसपी सं लsक डीएम... आईजी तक सभ जाति के आधार पर तय कएल जाएत अछि. मनचाहा जगह जाति के लोक के भर्ती कएल जाएत अछि.
एहि सं दोसर जाति के लोक हुनका पास विकासक काज के लेल कम जाए छथिन्ह... जएबो करय छथिन्ह तं कई बेर दौड़ाएल जाए छथिन्ह. आओर जे जाति के छथिन्ह ओ जाति सं बेसि अपन पर्सनल फायदा के लेल ओहि नेता के आगां- पाछां करैत रहय छथिन्ह.
जखन धरि राज रहल तनि क चलताह राज गेल घर पर खाट बिछा पड़ल रहताह. ऐना मे केना होएत विकास?


text: 8 बरख बाद फेर सं चैत्र नवरात्रि के पहिल दिन जनकपुरधाम के लेल ट्रेन परिचालन शुरू भ गेल अछि । ट्रेन एखन जयनगर सं कुर्था तक चलत । आगा एकर विस्तार बिजलपुरा-बर्दीबास तक हैत । दिल्ली में हैदराबाद हाउस सं नेपालक प्रधानमंत्री शेर बहादुर देउबा आ भारतक प्रधानमंत्री नरेंद्र मोदी 12.30 बजे दिन में ट्रेन के हरियरका झंडा देएखा कअ रवाना केलाह । बाकी एकर इतिहास में जाएब त एकर शुरूआत 1937 में भेल रहय। मुदा तखन माल गाड़ी के परिचालन होय छलाह । तखन नैरो लाइन रहय आ भारत में ब्रिटिश राज आ नेपाल में राजशाही छलाह । एहि परियोजना में दरभंगा महाराज कामेश्वर सिंह प्रमुख योगदान केने रहैथ । जयनगर में नेपाल के स्टेशन बनवलाह लगभग 100 एकर जमीन लीज पर महाराज से हो देने रहथिन्ह ।


text:
डेस्क : मिथिलाक इतिहासक जानकारी प्राप्त करै हेतु स्त्रोत बहुत कम आछि । कारण प्राचीन व मध्यकालीन मिथिला में वंशावली लिखनिहारक अभाव छल । मिथिला में उत्खनन कार्य बहुत कम भेल । फलस्वरूप पुरातात्विक साधनक अभाव आछि । तथापि किछु प्राप्त सिक्का, मोहर आ अभिलेखक आधार पर मिथिलाक इतिहासक किछु जानकारी प्राप्त होइत आछि । संभवतः मिथिला में इतिहासक स्त्रोत बाढ़िक विभीषिका आ बार – बार अग्नि काण्डक कारणें विनष्ट भ गेल। तथापि किछु धार्मिक सहित्य, बौद्ध आ जैन साहित्य, पाणिनीक गं्रथ, नेपाल दरवारक पाण्डुलिपि, नेपाल अभिलेख आ कतिपय आधुनिक विद्वानकृत रचना सॅ मिथिलाक प्राचीन एवम् मध्ययुगीन इतिहास के बारे में जानकारी प्राप्त होइत आछि।
पौराणिक धर्मग्रंथ यथा वेद आ उपनिषद में एहि प्रदेशक यत्र-तत्र उल्लेख भेटैत आछि। वृध्द्विष्णुपुराण, विष्णुपुराण, शक्तिसंगम तंत्र, शतपथब्राह्मण, आदि ग्रंथ में मिथिलाक विभिन्न नाम, भौगोलिक परिवेश व रीति रिवाजक जानकारी भेटैत आछि ।
महाकाव्य यथा रामायण व महाभारत में मिथिलाक काफी जानकारी आछि । रामायण अत्यधिक उपयोगी महाकाव्य आछि जाहि में मिथिलाक पौराणिक इतिहास आ ओकर निवासीक उतम चरित्र तथा विचारक उल्लेख आछि ।
प्राचीन कालक किछु राज दरवारक मैथिल सदस्य आ स्वतंत्र विद्वान अपन कृति में मिथिलाक संबंध में यत्र-तत्र उल्लेख कयलनि आछि ।
वाणभटृ, पाणिनी, कल्हन आदिक ग्रंथ एहि संदर्भ में उल्लेखनीय आछि । बौद्ध आ जैन साहित्य से हो मिथिलाक सभ्यता पर प्रकाश दैत आछि ।
नेपाल मिथिलाक इतिहासक जानकारी हेतु किछु स्त्रोत प्रस्तुत कयलक आछि । विद्वान लोकनि अध्ययन के दौरान नेपाल में स्थिति पाण्डुलिपि पर विचार कयलनि जाहि से मिथिलाक सांस्कृतिक इतिहास पर प्रकाश पड़ल । नेपाल दवारक पाण्डुलिपि, अनेकानेक वंशावली नेपाल अभिलेख, आदि स्त्रोत मिथिलाक इतिहासक बारे में किछु जानकारी दैत आछि। नेपाल सॅ संबधित विभिन्न स्त्रोतक अन्वेषण, सम्पादन, आ प्रकाशन विभिन्न विद्वान कयलनि आछि जाहि में हर प्रसाद शास्त्री, के.पी. जयसवाल, भगवानलाल इन्द्रजी, आर.सी. मजुमदार तथा एम.के. सरस्वती क नाम उल्लेखनीय आछि ।
मिथिला सॅ संबधित पाण्डुलिपिक चारि खण्ड प्रकाशित भेल आछि जकर संकलन ए. बनर्जी, हरप्रसाद शास्त्री आ पी.के. जयसवाल कयलनि । ई पाण्डुलिपि मिथलाक शासक क नाम आ हुनक तिथिक तालिका प्रस्तुत करैत आछि । एहि पाण्डुलिपि सॅ तत्कालीन मिथिलाक विद्वानक जानकारी सेहो प्राप्त होइत आछि ।
मध्यकालीन मिथिलाक नरेश आ दरवारक व स्वतंत्र मूर्धन्य विद्वानक जानकारी सॅ परिपूर्ण कतेको पाण्डुलिपि बंगाल एशियाटिक सोसाइटी आ देशक विभिन्न पुस्ताकलय मे सुरक्षित आछि । किछु पाण्डुलिपि निम्नलिखित आछि –
(क) भटृकाव्यटीका – लेखक श्री निवास
(ख) क्रीतिकल्पतरू – लेखक लक्ष्मीधर
(ग) लिंगवार टीका – लेखक जय सिंह
(घ) काव्य प्रकाश विवेक – लेखक श्रीधर ठाकुर
(ड़) छन्दोगोपरिशिष्ठ – लेखक नारायण
डॉ सर जार्ज अब्राहम ग्रियर्सन (1850-1941) क अनेक निबंध जाहि में मिथिलाक इतिहासक विभिन्न स्त्रोतक जानकारी प्राप्त होइत आछि ।
शिलालेख :-
मिथिलाक इतिहासक जानकारीक अमूल्य स्त्रोत किछु शिलालेख आछि जकर अन्वेषण आधुनिक काल में विद्वान लोकनि कयलनि आछि जे निम्नलिखित आछि :-
(क) चम्पारणक अभिलेख
(ख) बेगूसरायक नवगढ़ अभिलेख
(ग) वनगॉवक ताम्रपत्र अभिलेख
(घ) कतरा (बेगुसराय) में पक्की माटि पर उत्कीर्ण अभिलेख
(ड़) पंचोभ ताम्रपत्र
(च) अंधराठाढ़ी अभिलेख
(छ) मोतिहारी अभिलेख (दू अभिलेख)
(ज) हविडीहा अभिलेख
(झ) महेश्वर अभिलेख
(´) देवपाराक अभिलेख-नान्यदेव कालीन मिथिलाक इतिहासक जानकारी दैत आछि ।
विद्वानक कृति :-
विज्ञान लोकनि द्वारा लिखल विभिन्न रचना सॅ सेहो मिथिलाक ऐतिहासिक जानकारी प्राप्त होइत आछि । किछु विशिष्ट कृति एहि प्रकार आछि :-
(क) यजसतिलक – रचनाकार सोमदेव
(ख) बल्लालचरित – रचनाकार श्रीधर दास
(ग) रत्नाकर – रचनाकार चण्डेश्वर ठाकुर
(घ) वर्ण रत्नाकर – रचनाकार ज्योतिरीश्वर ठाकुर
(ड़) पारिजात हरण नाटिका – रचनाकार उमापति
(च) प्राकृत पैंगलम – रचनाकार
(छ) पुरूष परीक्षा – रचनाकार विद्यापति
उपर्युक्त कृतिक आधार पर सांगोपांग आ क्रमबद्ध मिथिलाक इतिहासक जानकारी तॅं नहि भेटैत आछिः पर´्च ओकर विभिन्न पक्षक संबंध में ज्ञान प्राप्त होइत आछि ।
यद्यापि विद्यापति मूलतः कवि छलाह आ ओ काव्यात्मक साहित्यक रचना कयलनि तथापि अमीर खुसरोक कृति जकॉं हुनक कृति में शुद्ध इतिहास परलिक्षित होइत आछि । प्राकृतपैंगलम और पुरूष परीक्षा विद्यापतिक कृति मिथिलाक इतिहासक स्त्रोत आछि । ओ मिथिलाक सम्यता आ संस्कृति पर प्रकाश दैत आछि । विद्यापति क कृति पुरूष परीक्षा में वर्णित तथा कर्णाट वंशक इतिहासक संबध मे तथ्य प्रस्तत करैत आछि । एहि सॅं विदित होइत आछि जे कर्णाटशासक 1097 सॅ 1325 ई धरि शासन कयलनि । एहि कृति में कर्णाट शासक अन्य राजा के संग संग मुस्लिम शासक क नाम आयल आछि । मिथिला सॅ संबद्ध मोहम्मद बिन तुगलक, गयासुद्वीन तुगलक, मोहम्मद गोरी आदिक नाम उल्लेखित आछि । विद्यापतिक ई कृति (पुरूष परीक्षा) किछु सीमा धारि क्रमवद्ध वंशानुगत शासनक उल्लेख करैत आछि । तथापि ई कृति विश्वसनीय नहि मानल जा सकैछ, कारण एहि में अनेक दोष आछि।
मिथिलाक मूर्धन्य इतिहासकर प्रो. राधाकृष्ण चौधरी मिथिलाक इतिहासक जानकारी स्त्रोत के मुख्य रूप सॅ तीन भाग में विभक्त कयलनि आछि :-
(ए) विश्वसनीय स्त्रोत (बी) परम्परागत स्त्रोत (सी) आधुनिक शोध ग्रंथ
(ए) विश्वसनीय स्त्रोत :- मुल्ला तकिया क ’’बयाज’’ नामक ग्रंथ एक ऐतिहासिक स्त्रोतक रूप में स्वीकार कायल गेल आछि । परन्तु एहि में वर्णित तथ्यक पुष्टि समसामयिक अन्य मुस्लिम स्त्रोत नाहि करैत आछि, जाहि सॅ बयाज पर संदेहक आंगुर उठैत आछि । मो. सद्रअला अहमद हुसैन दवीर कृत ‘The Basantine-ul-uns’ विश्वसीय स्त्रोत क रूप में स्वीकार कयल जा सकैछ । कारण एहि में गयासुद्यीन क मिथिला आक्रमाणक वर्णन आछि। परन्तु ई वर्णन यत्र-तत्र पसरल आछि जकरा समेटि इतिहासक कमवद्ध प्रारूप तैयार करब कठिन आछि । एहि पुस्तक में मिथिला पर शासन कयनिहार शासक लोकनिक नाम नहि आछि ।
अन्य विश्वसनीय स्त्रोत क नाम एहि प्रकार आछि :-
(क) तारीख -ए- फिरोजशाही
(ख) मतखाव-अल-तवारिख (बदायनी)
(ग) बाबरनामा (अब्दुल फजल)
(घ) आइन-ए- अकबरी (अब्दुल फजल)
(ड़) अकबरनामा (अब्दुल फजल)
उपर्युक्त ग्रंथ में कर्णाटकालीन मिथिलाक संग-संग कर्णाटवंशक बादक युगक मिथिलाक इतिशासक जानकारी भेटैत आछि ।
(बी) परम्परागत स्त्रोत :- परम्परागत स्त्रोत के रूप में किछु विशेष रचनाक क संदर्भ आछि जाहि सॅं मिथिला आ ओकर आसपासक क्षेत्रक इतिहास क जानकारी प्राप्त होइत आछि। जे एहि प्रकार आछिः-
(क) मिथिला तत्व विमर्श – रचनाकार महामहोपध्याय परमेश्वर झा
(ख) मिथिला दर्पण – रचनाकार रास बिहारी दास
(ग) आइनी तिरहुत – रचनाकार बिहारी लाल
(घ) मिथिला भाषामय इतिहास- रचनाकार मुकुन्द झा “बक्शी“
(ड़) कन्दर्पी घाट – रचनाकार लालकवि
(च) मिथिलांक- रचनाकार मिथिला मिहिर
म.म. परमेश्वर झा क कृति “मिथिला तत्व विमर्श“ अनुश्रुत साक्ष्य पर आधारित अछि एहि में अति अल्प ऐतिहासिक तथ्य आछि। तॅं एकर प्रमाणिकता में संदेह आछि । प्रो. राधा कृष्ण चौधरी (मिथिलाक मूर्धन्य साहित्यकार) एकरा संतुलित ग्रंथ नहि मानैत छथि । प्रो. चौधरी रासबिहारी दास कृत “मिथिला दर्पण“ के अधिक महत्वपूर्ण मानैत छथि । कारण एहि में ओहि मुस्लिम परिवारक पैध सूची अछि जकर मिथिला में आगमन भेलनि आ एहिठाम बसि गेलाह। परन्तु मिथिला दर्पण में अनेक तिथि आ ऐतिहासिक तथ्य सॅं संबधित दोष आछि । एकर अतिरिक्त मिथिलाक अनेक विद्वान, लेखक आ कवि अपन रचना मे अपन शासक आ शोषकक संबध में यत्र तत्र उल्लेख कयने छथि ।
पाण्डुलिपिः-
मिथिला में अनेक पाण्डुलिपि प्राप्त मेल अछि जे मिथिलाक इतिहास पर प्रकाश दैत अछि। एहि में सॅं किछु पाण्डुलिपि अप्रकाशित अछि आ किछुक प्रकाशन भ गेल अछि । किछु महत्वपूर्ण पाण्डुलिपि जे मिथिलाक इतिहास पर प्रकाश डालैत अछि, वो एहि प्रकार अछि
(क) हिस्ट्री ऑफ तिरहुत रचनाकार श्यामनंद सिंह (कलकता विश्वविद्यालय प्रेस द्वारा 1922 में प्रकाशित)
(ख) हिस्ट्री ऑफ मिथिला रचनाकार उपेन्द्र ठाकुर (मिथिला रिसर्च इन्स्टीटयुट दरभंगा द्वारा 1956 में प्रकाशित )
(ग) बिहार थ्रू द एजेज रचनाकार आर.आर.दिवाकर (1958)
(घ) हिस्ट्री ऑंफ बिहार रचानाकार राधा कृष्ण चौधरी (1958)
(सी) आधुनिक शोध ग्रंथ :- पूर्वी आ पश्चिमी देशक विद्वानक किछु शोध कायल ग्रंथ अछि जे मिथिलाक इतिहास पर प्रकाश दैत अछि । जे एहि प्रकार अछि :-
(क) कन्ट्रीब्यूशन टू द ज्योग्राफी एण्ड हिस्ट्री ऑफ बंगाल – रचनाकार – ब्लकमेन (उन्नीसवीं शताब्दी) :- ब्लेकमेन मिथिला पर वैज्ञानिक अध्ययन कयलनि आ तथ्य प्रस्तुत कयलनि इ असाधारण ग्रंथ अछि जे वैज्ञानिक अध्ययन उपरांत प्रस्तुत कयल गेल छल आ एहि सॅं प्रमाणिक कोनहु कृति प्रकाश में नहि आयल अछि । एहि कृतिक माध्यम सॅं ब्लेकमेन भविष्य में मिथिला पर शोध कार्य करबाक पृष्ठभूमि तैयार कय देलनि ।
(ख) रिप्लाय टू ब्लेकमेनीज कन्ट्रीब्यूशन टू द ज्योग्राफी एण्ड हिस्ट्री ऑफ बंगाल – रचनाकार – एच रेवर्टी – दू कृति जे ब्लेकमेन क कृतिक प्रत्युतर छल ।
(ग) प्रो. सैयद हसन अक्सरी क किछु प्रकाशित प्रमाणिक ऐतिहासिक निबंध मिथिलाक इतिहास पर सामग्री प्रस्तुत करैत अछि ओ निम्नस्थ अछि :-
(1) बिहार डयूरिंग द टाइम ऑफ टू लोदी सुल्तान ।
(2) बिहार डयूरिंग द टाइम टर्को अफगान पीरियड ।
(3) बिहार अण्डर बाबर एण्ड हुमायूॅं ।
(4) बिहार इन द टाइम आफ अकबर।
प्रो. अस्करी क कतिपय अन्य निबंध जर्नल ऑफ बिहार रिसर्च सोसाइटी आ बंगाल पास्ट एण्ड प्रजेण्ट में प्रकाशित भेल अछि । एहि सब निबंध में मिथिलाक राजनीतिक सांस्कृतिक, सामाजिक आ आर्थिक इतिहास सॅ संबंधित फुटकर सामग्री भेटैत अछि । प्रो. अस्करी निश्चित रूप सॅ अपन निबंधक द्वारा प्रादेशिक इतिहास के समृद्ध बनोलनि।
(घ) अल्बर्दी एण्ड हिज टाइम- रचनाकार – प्रोफेसर काली किंकर दत्त-एहि कृति द्वारा प्रो. दत मिथिला क्षेत्रक इतिहास जानकारी प्रस्तुत कयलनि ।
(ड़) प्रो. राधा कृष्ण चौधरी :- प्रो. चौधरी, प्रो. अस्करी क परम्पराक निर्वाह कयलनि अछि। मिथिलाक इतिहास पर आधुनिक विद्वान मे प्रो. चौधरी एहन एकसर विद्वान छथि जे मिथिला आ तिरहुत केॅं अपन अध्ययनक विशेष क्षेत्र बनौलनि आ एकर प्राचीन, तथा मध्ययुगीन राजनीतिक सामाजिक, आर्थिक एवम् सांस्कृतिक इतिहास कें क्रमबद्ध ढंग सॅं लिखबाक स्तुत्य प्रयास कयलनि । हुनक महत्वपूर्ण ऐतिहासिक निबंध एहि प्रकार आछि :-
(1) कर्णाट्स ऑफ मिथिला
(2) ओइनवार्स आफ मिथिला
(3) विद्यापतिक ’’पुरूष परीक्षा’’ एन इम्पोर्टेन्ट सोर्स आफ इण्डियाज पोलिटिकल हिस्ट्री
(4) भागलपुर इन्सक्रिप्शन्स
(5) हिस्ट्री ऑफ बेगूसराय
(6) तिरहुत का संक्षिप्त राजनीतिक इतिहास
-:लेखक :-
शंकर झा
एम.एस.सी. (कृशि अर्थशास्त्र), एल.एल.बी.
{छ.ग. राज्य वित्त सेवा}
नियंत्रक (वित्त)
इंदिरा गांधी कृषि विश्वविद्यालय, रायपुर (छ.ग.)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 7 जून 2013
टीस
- गे बड़की सखी बड दिन बाद तोरासँ भेंट भेल ।तोहर मोन करै छौ, कने संगी-सहेलीसँ भेंट कऽ लेब ?
- हँ गे छोटकी सखी मोन तँ बड होइ छै, मुदा की करियै हमर घरबला हमरा बिनु रहिते नै छथि ।
- उहो की करथुन ।गामसँ कहियो बहरेबो नै ने केलनि ।
- छोड़ ई सब ।ई बता जे एते सोना किए पहिरने छें ? बुझल नै छौ जमाना कते खराप छै ?
- हमर घर बला दुबाइमे कमाइ छै ।कह, सोना नै पहिरबै तँ कि तोरा सन पीत्तर पहिरबै ।
- तोसर साज-श्रृंगार तँ व्यर्थ छो सखी ।हम पीत्तरो पहिरै छी तँ सदिखन पतिक पिआर भेटैत अछि हमरा, मुदा तूँ कतबो बनि-ठनि ले पतिक पिआरसँ दूरे रहबें, तड़पैत . . . ।
छोटकी सखीकेँ लागलै जे करेजमे असहनिय टीस उठि गेलै ।किओ दूखाइत घावपर नोन रगड़ि देलकै ।
अमित मिश्र


text:
सिरी सम्पादक जी,
पैरनाम।
कुसलक्षेम बड बन्हिया । विशेष की कहु । मुड जँ अहाँके ठीक हुअए त एकटा खेरहा सुनैवती । भोरे भोर एकगोटे मनतरी जी मर्लिँग वाक भेटल छलाह । अपनेके उल्हन,उपराग दैत छलाह । कहैत छलाह जे हियाँके लोक बहरियाके देखैय, नँई चाहैय हैय की, की सोहवैय नँई करैय हैय बहरिया । एक्के वेर एतेक कहँु हुथलकैय,दुसलकैय,टोकारा देलकैय, कोकारलकैय, दुर्रछिया कएलकैय,हुरपेटलकैय, कतिओलकैय, नकदम कैल कैय। नकमाइन छोरा क ध दैअ, यौ महराज । एक्कुहँटा काम नँई नीक जाँकित कर दैअ है । कथु करु, कथु बजबो करु त झाउ, झाउ क दौरै जाई –जाई हाई,हे हे करै है।जहियाँ सँ मनतरी बनलिय है,तहियासँ ने खायके ठेकान ने सुतय,बैसके ठेकान, कहियो निचैनसँ नँई सुतलीअ ग, १२बजे रातिसँ एम्हर कहियो क्वार्टरमे घुरिक अइबो नँई कैलिअ । फेर भोरेसँ लोक करह पर लागल । गारी आ कुरसी पर बैसल बैसल,टाईम कुटाईम कहियो एहि होटलमे कहियो ओहि होटलमे, कहियो फिल्डमे, कहियो कतौ बेर कुबेर खैला–पिलासँ बाबासीर उखैर गेल है, बल्ड प्रेसर तवाह कएने है,सुँगर आ युरिक एसिड सेहो अलगे परेशान कएने है । बुझु जे जिअव कठिन भ गेल हैय । तै परसँ अहाँक गोतिआ,समांग लोकनि सेहो अलगे हर्रविरो मचौने रहय,जेना सिधासमर बान्हि क आमिल पिने होइ, हाथ धो क पाछु परि गेल है । ताहिदुआरे आव फेसोबुक देखनाई बन्न क देने छियै । जहाँ एक्कोबेर स्वीप करु की सरकारके उक्टापैची, मनतरी के नाँगट उघार । तैं लोक जे हे कहै ओहे सुनै छी,पतिआ छी आ बुझैत छी । मन बेचैन रहै,सभ दिन किदुन कहाँदुनके फिकिर । तै कनिक मर्लिँग वाक क लैछी, ककरा कहियो के पतिअतै,दिलके बतिआ ।एकटा छलिह सेहो कएक दिनसँ निप्पत्ता है,बेपत्ता है,बुझाइ ओहो कतौ सहटि गेलै । तब बुझु त साफेसाफ एक्कहुटा कामके नाह जस नँई? एना कहुँ एक्केवेर भेलै,हमहँु सुन आदमी छि ।कोनो भरि भरि छिप्पा भाते खाली खाईछी से वात नँई बातो बुझैत छीयै । बुझाई जेना हमरासुनके जनकपुरिया सभ भित्तामे साटि देतै की? लतखुर्दन आ खाली बलपेलीए बतिआ है सभ कुछोमे । एक्के साँसमे मनतरी जी बजैत चैल गेलाह, बुझाई जेना सावर मन्तर जाप करैत होई । दम धरवाक आग्रह करैत कहलियनि,जे देखल जाओ मनतरी जी,हमरासँ की होयत,हम त अपने कटला गाछ तर छी, एकबेर सम्पादक आ ओहन खुरलुच्ची हेअर, उपद्रवी जनसँ कथिला ने सेटिँग क लैत छी । ओ कहलैन्ह, औजी ईहो सभ कएल, ई कोन नयाँ विकल्प अहाँ दै छी । एकटासँ करै छी त दोसर तमतमा जाई छै,पिताइल रहै छै । ओहो सभ ततेक नँई भ गेल हई जे ककरो जोरे ककरो नँई बनै हई । हम कहलियैन्ह बेश त ई वात एकवेर हम अपन जावीर संपादक जीके कहैछीयै । तैं अपनेके ई सारा खेरहा सुनाओल । एकबेर लइयो दइयो क केहुना क बात व्यवस्था मिला दिऔ । नयाँ लोक सभ छै,बेसी बातो नँई बुझल छै । ओहुमे कतेक दिनका मेहमाने छथि ई सभ से एक वेर सोचि देल जाओ अपने, याहए मौका अछि, गोटी सुतरबाक । मनतरी जी सभ लाल गोटी छु लेताह,आ की नँई ? ओना मनतरी जी सेहो कम नँई मोटा बन्हलथि?माल मारियो क चाल नँई पाब देलनि । की करबै सभ व्यवस्थामे याह समाज आ व्यक्ति रहै छै ने । तैं निफिकीर कोना भ सकैए, खैर जे जेना कहल सुनल माफ कएल जेतै ।
अपनेक खुरलुच्ची समदिया
लवरसटकानन्द


text:
पटना, मिथिला मिरर: आय स अधिक संपत्ति मामला मे फंसल डिस्ट्रिक्ट अर्बन डेवलपमेंट अथॉरिटी’क असिस्टेंट इंजीनियर कामेश्वर प्रसाद सिंह’क बैंक लॉकर स एक करोड़ 38 लाख रुपैया बरामद कायल गेल। अहि के अलावा सोनाक जेवर आ एक-एक किलो के दू टा सोनाक ईंटा निकालल गेल।
स्पेशल विजिलेंस यूनिट 22 अगस्त क पटना’क एकटा निजी बैंक’क चारि टा लॉकर जहन खोलल गेल त सब दांग रहि गेल। कामेश्वर सिंह’क पत्नी मंजू सिंह’क लॉकर स 43.25 लाख रुपैया आ 32.62 लाख रुपैयाक जेवर भेटल। सिंह के बेटा अभिषेक आनंद’क लॉकर स 16.11 लाख रुपैया आ 6.22 लाख के सोना भेटल। अभिषेक आईआरएस अधिकारी छथि, आ एखन मुंबई मे सेंट्रल एक्साइज मे तैनात छथि।
बेटी एकता प्रियदर्शिनी के लॉकर स 78.86 लाख रुपैयाक संग एक-एक किलो के दू टा सोनाक ईंटा बरामद कायल गेल। ईंटा पर यूएई के मोहर लागल अछि। अहि के अलावा बहु बहू निधि सिंह’क लॉकर स 33.65 लाख रुपैयाक जेवर बरामद कायल गेल अछि। स्पेशल विजिलेंस यूनिट पूरा मामलाक जांच कय रहल अछि।


text:
सिक्किम
सिक्किम भारतक पूर्वोत्तर भागमे स्थित एक पर्वतीय राज्य छी। अङ्गुठा आकारक ई राज्य पश्चिममे नेपाल, उत्तर तथा पूर्वमे चीनक तिब्बत स्वायत्त क्षेत्र तथा दक्षिण-पूर्वमे भुटान सँ जुड़ल अछि। भारतक पश्चिम बङ्गाल राज्य एकर दक्षिणमे अछि।[४] अङ्ग्रेजी, भुटिया, गुरुङ, लेप्चा, लिम्बु, मङ्गेर, मुखिया, नेवारी, राई, शेर्पा, तामाङ तथा हिन्दी आधिकारिक भाषासभ अछि मुदा लिखित व्यवहारमे अङ्ग्रेजीकें उपयोग होएत अछि। हिन्दू तथा बज्रयान बौद्ध धर्म सिक्किमक प्रमुख धर्म छी। ई प्रदेशक राजधानी तथा सभ सँ पैग शहर गान्टोक छी।[५]
सिक्किम नामग्याल राजतन्त्रद्वारा शासित एक स्वतन्त्र राज्य छल मुदा प्रशासनिक समस्यासभक कारण तथा भारत सँ विलय हेवाक लेल सन् १९७५ मे एक जनमत-सङ्ग्रह अनुसार भारतमे विलीन भऽ गेल।[६] ओहि जनमत सङ्ग्रहक पश्चात राजतन्त्रक अन्त तथा भारतीय संविधानक नियम-प्रणालीक ढाँचामे प्रजातन्त्रक उदय भेल।[७]
सिक्किमक जनसङ्ख्या भारतक राज्यसभमे न्यूनतम[८] तथा क्षेत्रफल गोआक पश्चात न्यूनतम अछि। अपन छोटे आकारक बादो सिक्किम भौगोलिक दृष्टि सँ बहुतेक विविधतापूर्ण अछि। कञ्चनजङ्घा पर्वत जे कि दुनियाक तेसर सभ सँ उच्च चोटी छी, ई सिक्किमक उत्तर पश्चिमी भागमे नेपालक सीमा पर अछि आ ई पर्वत चोटी सिक्किमक कयन भागसभ सँ बहुत आसानी सँ देखल जाए सकैत अछि। साफ सुथरा होनाए, प्राकृतिक सुन्दरता आ राजनीतिक स्थिरता आदि विशेषतासभक कारण सिक्किम भारतमे पर्यटनक प्रमुख केन्द्र छी।
नामाकरण[सम्पादन करी]
'सिक्किम' शब्दक सर्वमान्य स्रोत लिम्बू भाषाक शब्द सु (अर्थात "नवीन") तथा ख्यिम (अर्थात "महल" अथवा "घर" - जे कि प्रदेशक प्रथम राजा फुन्तसोक नामग्यालद्वारा बनाएल गेल महलक सङ्केतक छी) कें जोड़ि बनाएल गेल अछि। तिब्बती भाषामे सिक्किमकें '"चावलक घाटी"' कहल जाएत अछि।[९]
भूगोल[सम्पादन करी]
मौसम[सम्पादन करी]
पर्यटन[सम्पादन करी]
सन्दर्भ सामग्रीसभ[सम्पादन करी]
- ↑ "2011 Census reference tables – total population", Government of India, २०११, ८ जुलाई २०१३-कऽ मूल रूप सङ्ग्रहित, अन्तिम पहुँच १६ जुलाई २०१३।
|dead-url=प्यारामिटर ग्रहण नै केलक (सहायता)
- ↑ "1977 Sikkim government gazette", sikkim.gov.in (अङ्ग्रेजीमे), Governor of Sikkim, पृ: १८८, मूलसँ २२ जुलाई २०१८-मे सङ्ग्रहित, अन्तिम पहुँच २२ जुलाई २०१८।
- ↑ "50th Report of the Commissioner for Linguistic Minorities in India", १६ जुलाई २०१४, पृ: १०९, मूलसँ २ जनवरी २०१८-मे सङ्ग्रहित, अन्तिम पहुँच ६ नवम्बर २०१६।
|deadurl=प्यारामिटर ग्रहण नै केलक (सहायता)
- ↑ "Physical Features of Sikkim", Department of Information and Public Relations, Government of Sikkim, २९ सितम्बर २००५, अन्तिम पहुँच १२ अक्टुबर २००६।
- ↑ "General Information", सिक्किमइंफ़ो.नेट, अन्तिम पहुँच १२ अक्टुबर २००६।
- ↑ "Sikkim", www.gloriousindia.com, ३१ दिसंबर २००६, अन्तिम पहुँच २३ जनवरी २००७।
- ↑ "History of Sikkim", डिपार्टमेंट ऑफ़ इंफ़रमेशन एंड पब्लिक रिलेशंस, गवर्नमेंट ऑफ़ सिक्किम, २९ सितम्बर २००५, अन्तिम पहुँच १२ अक्टुबर २००६।
- ↑ अर्जुन अदलखा (१९९७), "Population Trends: India" (पीडीएफ़), International brief, यू.एस. डिपार्टमेंट ऑफ़ कॉमर्स, पृ: 5, अन्तिम पहुँच १२ अक्टुबर २००६।
- ↑ "About Sikkim", Department of Information and Public Relations, Government of Sikkim, २९ सितम्बर २००५, अन्तिम पहुँच १२ अक्टूबर २००६।


text:
नवका- पुरनका लेख सर्च करु...
आयकर रिटर्न के विज्ञापन मे गलत टॉल फ्री नंबर...
आई- काल्हि लोक सभ इनकम टैक्स रिटर्न भरय के प्रक्रिया मे लागल छथिन्ह. सरकार... आयकर विभाग... वित्त मंत्रालय के तरफ सं लोक के इनकम टैक्स भरय लेल प्रोत्साहित कएल जा रहल अछि. बेसि सं बेसि लोक इनकम टैक्स भरैथि एकरा लेल जोर-शोर सं विज्ञापन अभियान टीवी-अखबार मे सेहो चलाएल जा रहल अछि. मुदा कि अहां के पता अछि जे इनकम टैक्स विभाग के तरफ सं जे विज्ञापन जारी करल गेल अछि ओहि मे गलत नम्बर देल गेल अछि.
इनकम टैक्स रिटर्न भरय के अंतिम दिन अछि 31 जुलाई. रिटर्न 31 जुलाई सं पहिले भरि देल जाए एकरा लेल लागल छलहुं. ऑफिस मे सभ के विचार भेल जे एहि बेर टीआरपीएस के बुला लेल जाए. किछ पाई लेत मुदा झंझट सं मुक्त रहब. इनकम टैक्स विभाग के तरफ सं पेपर मे जारी विज्ञापन देखि टॉल फ्री नंबर 1800-11-23738 पर फोन लगाबय लगलहुं. मुदा किया लागत. एक बेर भेल... दू बेर भेल... परेशान भ गेलहुं. थकि-हारि कs आयकर सम्पर्क केंद्र के नंबर पर सम्पर्क कएलहुं त पता लागल जे विज्ञापन मे जे नंबर देल जा रहल अछि ओ त गलत अछि.
इनकम टैक्स डिपॉर्टमेंट के विज्ञापन मे गलत नंबर. ई सुनतहि चौंकि पड़लहुं. एकरा अहां कि कहबय. हमरा जकां त हजारों लोक परेशान भ गेल होताह. जे लोक आयकर सम्पर्क केंद्र फोन क नहिं पता कएने होएथिन्ह हुनका नवका नंबर के पता नहिं चलल होतन्हि. आब एकरा कि कहबय... लोक के सुविधा के बदला ई त परेशान करय के बात भ गेल.
आयकर विभाग के तरफ सं देश भर के करीब 80 शहर मे सय ठाम चारि हजार के करीब एहन लोक के तैयार कएल गेल अछि जे अहां के इनकम टैक्स रिटर्न भरय मे मदद करताह. आयकर विभाग के ई योजना टीआरपीएस के नाम सं जानल जाएत अछि. एहि मे अहां के कम सं कम 250 रुपया के न्यूनतम शुल्क पर विभाग के ट्रेंड आदमी अहां के रिटर्न भरय मे मदद करताह. मुदा टीआरपीएस... Tax Returns Preparers के नंबर त लोक के परेशान करय वाला अछि. त आब विज्ञापन मे देल गेल नंबर पर फोन नहि कर अहां सभ एहि नंबर पर फोन करु... 1-800-10-23738
ओना आब टीआरपीएस के साइट पर नंबर सही करि देल गेल अछि. त विज्ञापन के फेर मे नहि रहुं आओर नवका नंबर 1800-10-23738 पर फोन कs जानकारी लिअ.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
आम...लीची सं लदल अछि गाछ
एहि बेर मिथिला...बिहार मे आम...लीची सं गाछ लदल अछि. कतहुं जाउ आमक फल सं ढकल गाछ सभतर दिख जाएत. हरिहर-हरिहर आमक फल देख मन ललचा जाएत. अछि. मुदा अखन पाकय के इंतजार करय पड़त.
अहां बेसि सं बेसि एतबा करिs सकय छी जे आमक चटनी के स्वाद लs सकय छी. नेना-भुटका तं कच्चे आम के नून संग खाएत रहय छथिन्ह आओर दांत किटकिटाबैत रहय छथिन्ह. बच्चा सभ के कच्चा आमखाएत देखैत अहांक मुंह मे सेहो पानि आबि जाएत.
अहां दस ठामक आम खा लिअ... मुदा मिथिलाक माटिक गाछ के आमक स्वाद के तुरिया दोसर कोनो आम नहि करि सकैत अछि. गामक बम्बईया... मालदह आमक स्वाद दोसर ठामक आम मे नहि मिलत.
एहि बेर आम बेसि होए के कारण किछ लोक अपन-अपन गाछी...बगीचा के फल ठेका पर दs पूरा के पूरा बेच देने छथिन्ह. एहि सीजन के जतेक आम होएत आब ओहि खरीदार के होएत. खरीदार ओगरबाही करि ओहि आम सं बेचि नीक कमाई करत.
असल मे गाम-घर के बड़ लोक बाहर रहय छथिन्ह आओर हुनकर आमक खपत सेहो कम रहय छनि ताहि लेल ओ एक सीजन लेल थोक मे आम बेचि पाए सेहो कमा लय छथिन्ह.
आमक गाछी तं ओना बिहारक सभ इलाका मे अछि मुदा लीची केर गाछी खास तौर पर मुजफ्फरपुर...हाजीपुर मे बेसी अछि. ओना आब दोसर इलाका सभ के लोक सेहो लीची के बगीचा लगा रहल छथिन्ह.
मधुबनी मे राजनगर के पास भगवानपुर तरफ के लीची सेहो स्वाद मे मुजफ्फरपुर तरफ के लीची के कान काटि रहल अछि. एहि तरफ के लोक लीची के कइटा बगीचा लगा लेने छथिन्ह.
ओना मुजफ्फरपुर के शाही आओर चाइना लीची नामी अछि अपन स्वाद आओर मिठास के लेल. एकर मांग देश-विदेश मे सेहो अछि. मुदा रख-रखाव के नीक व्यवस्था नहि होए के कारण लोक के ओतेक कमाय नहि भ पाबय छनि जतेक होबाक चाही.
ओना खबर तं इहो अछि जे देश-विदेशक किछ पैघ शराब कंपनी बिहार मे बीयर.. शराब के कारखाना लगाबय चाहैत अछि. लीची के बीयर नीक मानल जाएत अछि. अगर एना भेल त लोक के आमदनी बढ़त.
एहि सं इलाका के लोक के रोजगार सेहो मिलतन्हि आओर लोक आओर बगीचा लगाबय लेल सेहो प्रेरित होताह. मुदा किछ लोक के शराब कारखाना के नाम पर एतराज सेहो भ सकय छनि.
जे होए आम आओर लीची के नीक फसल होए के कारण लोक के नीक सं खाय लेल मिलतन्हि. जमि कs स्वाद लेताह आम आओर लीची केर. आओर गर्मी छुट्टी के मौका सेहो रहत. बाल्टी मे पानि मे आम डालि चूसैत रहुं.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
स्वीडेनक प्रधानमंत्री शुक्रदिन सुलभ संस्था मे रहि रहल बच्चा सब स भेंट करबा लेल सुलभ प्रांगण पहुंचलाह। ओ स्वछता लेल सुलभक काज कए सराहनीय कहलाह।
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com